text:
Solar pawa i stretim sidaun bilong pipol long planti rot olsem long health , sasim mobile phone na sevim moni em pipol isve lusim long petrol, diesel na kerosin.
Tasol taim Solar pawa kamap planti nau, ol narapela sans bilong pipol long wokim bisnis tu igo bigpela na planti, na long antap long island bilong Malaita,
wanpela tingting nau iwok long halavim ol meri long technical sait bilong girapim solar pawa bilong ol yet bilong halavim ol long bisnis bilong ol.
Long yar igo pinis ol ibin bringim ol solar panels igo long ol komuniti long ol hap bilong Malaita.
Tasol ol ibin bungim heve long stretim ol masin taim ol igo bagarap, olsem long despela eria ol skulim ol pipol long lukautim na stretim ol na ol despela lain ibin istap insait long ol bigpela taun olsem long Auki na Honiara, na ino long ol ples we pipol i nidim ol halavim longen.
Ol despela lain ino save igo insait long ol ples planti taim,olsem na ol inosave stretim ol masin hariap we despela isave mekim pipol lusim pawa na ol samting long haus.
Olsem na Pacific Private Sector Development Initiative aninit long Asian Development Bank ibin lonsim wanpela traim project bilong stretim ol despela heve na tu bilong rereim halavim moni long ol women.
Ol bai skulim ol hasples pipol insait long south west Malaita long we bilong lukautim na stretim ol solar pawa,na ol bai askim ol women long kamap hap bilong despela tu.Despela progarme bai inoken stretim tasol ol heve long solar pawa ,tasol em bai ol women bilong Solomon Islands bai kisim save long technical sait bilongen na ol rot bilong ronim gut ol bisnis.
Bihain long holim ol toktok wantaim ol lain long komuniti na NGO insait long West Are'are Rokotanikeni Association, ol ibin makim na skulim 12-pela ol meri na 7-pela ol man sevenpela ol man.
Ol ibin bungim olgeta ol despela lain insait long tupela de bilong trening insait long Honiara.Ol ibin skulim ol long bisnis na tu long ol information long we bilong registerim bisnis.
Tasol namba wan bigpela tingting i bilong skulim ol lain ikam long trening long we bilong lukautim ol solar pawa systems -long sait long panel na batteries -na bigpela tru long we bilong ratim daun wanem ol wok oli wokim bilong stretim ol or keepim record bihainim agreement ikam wantaim longen.
Presenter: Heather Jarvis


c: text/html

text:
Mahou no Idol Pastel Yumi
Videos:
- Mahou no Idol Pastel Yumi Episode 14
- Mahou no Idol Pastel Yumi Episode 13
- Mahou no Idol Pastel Yumi Episode 12
- Mahou no Idol Pastel Yumi Episode 11
- Mahou no Idol Pastel Yumi Episode 10
- Mahou no Idol Pastel Yumi Episode 9
- Mahou no Idol Pastel Yumi Episode 8
- Mahou no Idol Pastel Yumi Episode 7
- Mahou no Idol Pastel Yumi Episode 6
- Mahou no Idol Pastel Yumi Episode 5
- Mahou no Idol Pastel Yumi Episode 4
- Mahou no Idol Pastel Yumi Episode 3
- Mahou no Idol Pastel Yumi Episode 2
- Mahou no Idol Pastel Yumi Episode 1

robotstxt: allowed

filter: keep


text:
Indo-Yuropien famili bilong tokples
Indo-Yuropien famili bilong tokples emi wanpela bikpela famili bilong tokples long Graun. Planti tokples bilong Yurop, Rasia, India na Iran istap long dispela famili. Igat planti liklik famili insait long em.
- Tok Albenia
- Anatolien famili bilong tokples
- Tok Aminia
- Baltik famili bilong tokples
- Keltik famili bilong tokples
- Siamanik famili bilong tokples
- Tok Gris
- Indo-Iranien famili bilong tokples
- Italik famili bilong tokples (Romans famili bilong tokples istap insait)
- Slavik famili bilong tokples
- Tokarien famili bilong tokples
I gat planti mo liklik famili bilong tokples ol i dai bipo tu.
Tok Pisin, Bislama na Pijin igat planti hap tok bilong Tok Inglis tasol ol i no tokples bilong dispela famili. Ol i tokples Pisin o Kriol.
(Dispela pes Indo-Yuropien famili bilong tokples em i liklik tumas. Yu inap raitim moa sapos yu laik halivim Wikipedia. Hau?)


c: application/epub+zip

text:
Lis Blong Ol Japta
© 2014 Watch Tower Bible and Tract Society of Pennsylvania.
!Yumi Presem Kraes, King Ya We i Hae We i Hae!
!Yumi Glad Tumas Taem Smol Sipsip i Mared!
Jehova i Givim Samting Mo i Lukaot Long Yumi
▪ !Yumi Presem Kraes, King Ya We i Hae We i Hae!
▪ !Yumi Glad Tumas Taem Smol Sipsip i Mared!
Mesaea King, Jisas Kraes, i hangem naef blong faet long saed blong hem, mo i ron long hos blong i go faet long ol enemi blong hem. Afta we hem i win long faet ya, hem i mared long wan naesfala woman, we i gat ol gel oli biaen long hem. Ol Sam 45 i tokbaot ol samting ya. Yu traem faenemaot olsem wanem ol samting ya oli impoten long yu.
▪ Jehova i Givim Samting Mo i Lukaot Long Yumi
▪ Jehova i Besfren Blong Yumi
?From wanem yumi glad se Jehova i Papa blong yumi? Ol stadi ya bambae oli givhan long yumi blong yumi fren moa wetem Jehova, we hem i stap givim samting we yumi nidim, i lukaot gud long yumi, mo i besfren blong yumi. Bambae oli pulum yumi tu blong yumi halpem ol narafala man blong oli ona long Jehova.
13 Wido Blong Jarefat i Kasem Blesing From Bilif Blong Hem
26 Kwestin
28 Yumi “Lukluk Ol Gudgudfala Fasin” Blong Jehova
PIJA LONG FRAN PEJ: Pablik ples ya (Michaelerplatz) long Vienna i fulap oltaem long ol man. Hemia wan gudfala ples blong ol pablisa oli serem trutok blong Baebol long ol narafala. Long pija ya, sista blong yumi i prij long lanwis Jaenis, mo i givim buk ya ?Wanem Samting We Baebol i Rili Tijim?
20,923
2,201
10,987
Long Vienna, ol pablisa oli talemaot gud nius blong Kingdom long 25 lanwis
“Yu go long paoa blong yu blong yu winim ol enemi blong yu.”—SAM 45:4, NW.
1, 2. ?From wanem yumi intres long ol tok blong Ol Sam 45?
WAN king we i hae we i hae, i ron long hos blong hem blong go faet blong leftemap trutok mo stret fasin. Hem i go faet long ol enemi blong hem. Mo afta we hem i win long faet ya, hem i mared long wan naesfala woman. Olgeta man oli tingbaot ol bigbigfala samting we king ya i mekem, mo oli presem hem gogo i no save finis. Hemia stori we Ol Sam 45 i tokbaot.
2 Be Ol Sam 45 i no tokbaot wan gudfala stori blong mared blong king nomo. Ol samting we ol vas ya oli tokbaot, oli impoten long yumi tu. Oli stret long laef blong yumi tede mo long fiuja. I gud yumi tingting gud taem yumi stadi long ol tok blong Sam ya.
3, 4. (1) ?Wanem ol “gudgudfala tok” we Ol Sam i tokbaot, mo oli save mekem wanem long yumi? (2) ?Wanem nius we yumi stap talemaot long sing blong yumi? ?Wanem i mekem se tang blong yumi i kam olsem pen blong man blong raet?
3 Ridim Ol Sam 45:1. I gat ol “gudgudfala tok” we oli tajem hat blong man blong raetem Sam. Ol gudgudfala tok ya oli long saed blong wan king. Tingting blong man blong raetem Sam “i fulap” long ol gudgudfala tok ya. Hibru tok we oli tanem i kam “i fulap,” i givim tingting blong wan samting we i “boel.” Man blong raetem Sam i glad tumas blong harem ol nius ya, nao i olsem se tingting blong hem i boel. Mo ol nius ya oli mekem se tang blong hem i kam olsem wan “pen blong man we i waes blong raet.”
4 ?Be olsem wanem long yumi? Gud nius blong Kingdom blong Mesaea i wan samting we i gud mo i mekem yumi harem gud tumas. Gud nius blong Kingdom ya i kam ‘gud’ moa long 1914. ?From wanem? From we stat long yia ya, hem i no moa wan gud nius long saed blong wan Kingdom we bambae i kamtru long fiuja, be hem i wan tru gavman we i stap rul long heven naoia. Hemia nao “gud nius” blong Kingdom we yumi stap talemaot long olgeta ples long wol, blong yumi witnes long hem long fes blong olgeta man. (Mat. 24:14) ?Olsem wanem? ?Gud nius blong Kingdom i tajem hat blong yumi mo i mekem yumi harem gud tumas? ?Yumi stap wok strong blong talemaot gud nius blong Kingdom ya? Olsem man blong raetem Sam, yumi stap mekem wan “sing” long saed blong wan king. Yumi stap talemaot nius ya se Jisas i stap rul naoia long heven, long Kingdom blong Mesaea. Yumi talemaot long olgeta man mo long ol lida blong wol ya, blong oli putum olgeta oli stap aninit long Kingdom we Jisas i rul long hem. (Sam 2:1, 2, 4-12) Mo tang blong yumi i kam olsem “pen blong man we i waes blong raet,” taem yumi yusum gud Baebol long wok blong prij.
Yumi glad blong talemaot gud nius blong King blong yumi, Jisas Kraes
5. (1) ?From wanem Jisas i “naes”? (2) ?Olsem wanem hem i toktok gud long ol man taem hem i prij, mo yumi save folem eksampol blong hem olsem wanem?
5 Ridim Ol Sam 45:2. Baebol i no tokbaot tumas se bodi blong Jisas i olsem wanem. I sua se hem i “naes” from we hem i stret gud olgeta. Be hem i stap tru mo i holemstrong long Jehova. Samting ya nao i mekem se hem i naes moa. Mo tu, taem Jisas i talemaot gud nius blong Kingdom long ol man, hem i toktok gud long ol man mo i yusum ol tok we i tajem hat blong olgeta. (Luk 4:22; Jon 7:46) Taem yumi prij, ?yumi stap traehad blong folem eksampol blong Jisas?—Kol. 4:6.
6. ?Olsem wanem Jehova i blesem Jisas “oltaem”?
6 Jisas i lavem Jehova tumas mo i stap tru long hem. From samting ya, taem Jisas i stap long wol, Jehova i blesem wok blong hem. Mo tu, Jehova i givim pei long hem, afta we Jisas i givim laef blong hem olsem wan sakrefaes. Aposol Pol i talem se: ‘[Jisas] nomo i lego ol samting blong laef ya, nao i kam olsem man blong wok nomo. Hem i bon long wol ya, i kam olsem man. Mo tu, hem i mekem tingting blong hem i stap daon blong i obei long God, gogo i ded. Mo ded ya blong hem, ol man oli nilim hem long pos. From samting ya, God i leftemap nem blong hem i go antap olgeta, mo hem i glad blong givim nem long hem we i hae moa long ol narafala nem, nao long nem blong Jisas, olgeta we oli stap long heven mo olgeta we oli stap long wol mo olgeta we oli stap aninit long graon, oli mas nildaon. Mo evri tang i mas talemaot klia se Jisas Kraes i Masta, blong leftemap nem blong God, we i Papa blong yumi.’ (Fil. 2:7-11) Jehova i blesem Jisas “oltaem,” taem hem i mekem Jisas i laef bakegen we bambae hem i no moa save ded bakegen samtaem.—Rom 6:9.
7. ?Jehova i mekem Jisas i hae moa long “ol narafala king” olsem wanem?
7 Ridim Ol Sam 45:6, 7. Jisas i laekem ol fasin we oli stret mo i no laekem eni samting we i save mekem Papa blong hem i harem nogud. From samting ya, Jehova i putumap hem blong i King long Kingdom. Jisas i glad tumas from we God i jusumaot hem, mo i leftemap hem i hae moa long “ol narafala king.” “Ol narafala king” ya, hemia ol king blong Juda we oli kamaot long laen blong Deved. ?Olsem wanem Jehova i mekem Jisas i hae moa long olgeta? Faswan samting, Jehova hem wan i jusumaot Jisas. Namba tu samting, Jehova i jusumaot hem blong i King mo i Hae Pris tu. (Sam 2:2; Hib. 5:5, 6) Namba tri samting, Jehova i makemaot hem wetem tabu spirit, be i no wetem prapa oel olsem we hem i bin mekem long ol king blong Isrel. Mo laswan samting, rul blong hem i kamaot long heven, i no long wol.
8. ?From wanem yumi sua se rul blong Jisas i stret? ?I minim wanem se ‘God i olsem jea blong Jisas’?
8 Long 1914, Jehova i putumap Pikinini blong hem olsem Mesaea King long heven. Baebol i tokbaot rul blong Jisas, se: “Yu yu stap rulum ol man blong yu long stret fasin.” Tok ya i mekem yumi sua se King ya bambae i mekem i stret long olgeta man we hem i rul long olgeta, mo bambae hem i mekem i sem mak long olgeta evriwan. Long olfala lanwis we oli raetem Baebol long hem fastaem, vas blong Ol Sam 45:6 i talem se: “God hem i olsem jea blong yu, bambae i stap oltaem nomo, i no save finis.” Rul blong King ya i stret tu from we God i olsem jea blong hem. Hemia i min se Jehova i givim paoa long hem blong i King. Mo rul blong Jisas bambae i stap “oltaem nomo, i no save finis.” ?Yu yu glad blong mekem wok blong Jehova mo stap aninit long rul blong King ya we hem i jusumaot?
9, 10. (1) ?Wetaem i faswan taem we Jisas i hangem naef blong faet blong hem, mo olsem wanem hem i yusum naef ya? (2) ?Olsem wanem bambae Jisas i yusum naef ya bakegen?
9 Ridim Ol Sam 45:3. Jehova i talem long King blong i ‘tekem naef blong faet mo i hangem long saed blong hem.’ Hemia i soemaot se Jehova i givim raet long Jisas blong i faet long olgeta man we oli agensem rul blong God, mo blong kilim olgeta i ded. (Sam 110:2) Jisas i wan “strong man blong faet,” from we i no gat man i save winim hem. Jisas i hangem naef blong faet long strap blong hem long 1914. Long taem ya, hem i winim Setan mo ol rabis enjel blong hem mo i sakemaot olgeta long heven, oli kamdaon long wol.—Rev. 12:7-9.
10 Hemia fas samting nomo we King ya i mekem taem hem i go blong i win long faet. Hem i mas “faet bakegen, blong bambae i win bakegen.” (Rev. 6:2) Jehova i talem finis se olgeta stamba samting blong wol ya blong Setan oli mas lus, mo bambae hem i mas stopem Setan mo ol rabis enjel blong hem, blong oli no moa spolem ol man. Fastaem bambae Bigfala Babilon, we hemia olgeta giaman skul long wol, i lus. Jehova bambae i yusum ol haeman blong politik blong oli spolem rabis “woman” ya blong rod. (Rev. 17:16, 17) Biaen, Jisas bambae i spolem ol gavman blong wol blong Setan. Afta, Jisas, we Baebol i kolem hem se “enjel ya we i bos blong bigfala hol ya we i godaon we i godaon olgeta,” bambae i finisim faet blong hem blong i win, taem hem i sakem Setan mo ol rabis enjel blong hem i go long bigfala hol ya. (Rev. 9:1, 11; 20:1-3) I gud yumi luk olsem wanem Ol Sam 45 i tokbaot ol samting ya.
11. ?Olsem wanem King i faet blong “leftemap trutok”?
11 Ridim Ol Sam 45:4.* King ya i no go faet blong winim plante ples, no blong karem plante man oli kam slef blong hem, nogat. Hem i gat gudfala risen we i pusum hem blong go faet. Yes, King i go faet blong “leftemap trutok mo stret fasin mo tingting daon.” Stamba trutok we King ya i wantem leftemap, hemia se Jehova nomo i gat raet blong rul long heven mo wol. Taem Setan i agensem Jehova, hem i talem se Jehova i no gat raet blong rul. Stat long taem ya, ol rabis enjel mo ol man oli agensem stamba trutok ya. From samting ya, i taem nao blong King ya we Jehova i jusumaot i go faet blong pruvum trutok long ol man, se Jehova nomo i gat raet blong rul.
12. ?Olsem wanem King i faet from “tingting daon”?
12 King i go faet tu from “tingting daon.” Yes, oltaem Jisas i gat tingting we i stap daon mo i obei long Papa blong hem. (Aes. 50:4, 5; Jon 5:19) Olgeta man we oli stap aninit long rul blong King Jisas, oli mas folem eksampol blong hem. Long olgeta samting we oli mekem, oli mas gat tingting daon mo obei long Jehova olsem Rula blong olgeta. Olgeta nomo we oli mekem olsem, bambae oli save laef long niufala wol we God i promes long hem.—Sek. 14:16, 17.
13. ?Olsem wanem King i faet blong “leftemap stret fasin”?
13 King i go faet tu blong “leftemap stret fasin.” Stret fasin ya hemia stret fasin blong God, no ol rul blong Jehova long saed blong samting we i stret mo samting we i no stret. (Rom 3:21; Dut. 32:4) Aesea i talem profet tok ya long saed blong Jisas, i se: “I gat taem i stap kam, we wan king bambae i stap rul long fasin we i stret olgeta.” (Aes. 32:1) Long taem we Jisas i rul, bambae hem i mekem “niufala skae” no heven, mo “niufala wol,” we evri man we oli stap long hem, bambae oli mekem ol samting we oli stret. (2 Pita 3:13) Hemia i min se olgeta man we oli stap long niufala wol ya, bambae oli mas folem ol rul blong Jehova long laef blong olgeta.—Aes. 11:1-5.
14. ?Raet han blong Kraes bambae i mekem “plante samting blong sapraes” olsem wanem? (Yu luk pija long pej 3.)
14 Taem King i stap ron long hos blong hem, hem i hangem naef blong faet long saed blong hem. (Sam 45:3) Biaen, hem i pulumaot naef ya wetem raet han blong hem, mo i yusum. Man blong raetem Sam i tokbaot Jisas, se: “Raet han blong yu bambae i lidim yu blong mekem plante samting blong sapraes.” (Sam 45:4, NW) Taem Jisas i kam blong spolem wol blong Setan long Amagedon, bambae hem i mekem “plante samting blong sapraes” agensem ol enemi blong hem. Yumi no save stret se bambae hem i mekem samting ya olsem wanem. Be yumi save se taem Jisas i tekem aksen, bambae ol man we oli no obei long ol woning blong God, mo oli no wantem se King Jisas i rul long olgeta, bambae oli fraet bigwan. (Sam 2:11, 12) Jisas i talem se ol man bambae oli “save ded from fraet, mo from we oli stap harem nogud long ol samting we bambae oli save kam kasem wol ya, from we ol samting blong skae we oli strong we i strong, God bambae i muvum olgeta.” Hem i talem tu se: “Biaen, ol man bambae oli save luk mi, mi Pikinini blong Man, mi kamaot long klaod, wetem olgeta paoa we mi mi gat, mo long bigfala laet we bambae i saenaot raonabaot long mi.”—Luk 21:26, 27.
15, 16. ?Hu ya “ol soldia” we bambae oli biaen long Jisas blong go mekem faet?
15 Buk blong Revelesen i talemaot taem ya we King i kam ‘wetem olgeta paoa mo bigfala laet we i saenaot long hem,’ blong faet long ol enemi blong God. Hem i talem se: “Nao mi luk we heven i open, mo i gat wan waet hos i stap stanap. Nao man we i stap sidaon long hem, nem blong hem, ‘Man we yu save bilif strong long hem, we hem i tru.’ Taem hem i jajem man, mo taem hem i mekem faet, be hem i stap mekem long fasin we i stret nomo. Ol kampani blong ol soldia blong heven oli biaen long hem, oli stap sidaon long ol waet hos, mo klos blong olgeta, we oli werem, oli wokem long gudfala kaliko ya linen we i waet mo i klin gud. Man ya i gat wan naef blong faet we i sap gud i stap long maot blong hem, we bambae hem i yusum blong kilim ol man blong evri kantri. Hem bambae i bos long ol man ya, mo saen blong paoa blong hem, wokingstik we oli wokem long aean. Bambae hem i mekem i strong long olgeta, olsem we man i purumpurumbut long frut ya blong grep blong mekem wota blong hem i kamaot blong mekem waen. Fasin ya i olsem we God ya we i gat olgeta paoa, hem i kros tumas, nao kros blong hem i kasem olgeta.”—Rev. 19:11, 14, 15.
16 ?Hu ya “ol soldia” long heven we bambae oli biaen long Jisas blong go mekem faet? Ol gudfala enjel oli bin biaen long Jisas long faswan taem we hem i yusum naef blong faet blong hem. Hemia taem hem i sakemaot Setan mo ol rabis enjel blong hem oli aot long heven oli kamdaon long wol. (Rev. 12:7-9) Taswe, i stret nomo blong talem se long bigfala faet blong Amagedon, ol tabu enjel tu bambae oli biaen long Jisas blong mekem faet ya. ?Be olsem wanem? ?Bambae i gat sam narafala man tu oli biaen long Jisas blong go mekem faet ya? Jisas i promes long ol tabu brata blong hem se: “Man we bambae i win long faet, we bambae i holem wok we mi givim long hem gogo kasem en blong hem, mi bambae mi givim paoa ya long hem we Papa blong mi i givim long mi. Bambae mi givim paoa long hem blong i rul long ol man blong ol narafala kantri. Mo wokingstik blong hem we i saen blong hae nem blong hem, bambae i olsem wan aean, we i naf blong brekem bodi blong ol man blong evri ples, olsem we aean i save smasem graonpot gogo i brokbrok olgeta.” (Rev. 2:26, 27) Vas ya i soemaot se ol tabu brata blong Kraes tu we oli laef bakegen finis long heven, bambae oli biaen long Jisas, olsem ol soldia blong hem. Ol tabu Kristin ya bambae oli stap long saed blong Jisas, taem hem i mekem “plante samting blong sapraes,” blong spolem ol man blong olgeta kantri.
17. (1) ?Waet hos i pija blong wanem? (2) ?Naef blong faet mo bonara oli pija blong wanem?
17 Ridim Ol Sam 45:5. King i sidaon long wan waet hos. Waet hos ya i pija blong wan faet we i stret mo we Jehova i glad long hem. (Rev. 6:2; 19:11) Be King i no yusum naef blong faet nomo, hem i yusum bonara tu. Naef blong faet mo bonara, oli pija blong ol tul we Kraes bambae i yusum blong spolem ol enemi blong hem.
18. ?Wanem bambae i hapen taem Kraes i yusum “ol ara” blong hem?
18 Man blong raetem Sam i talem se ‘ol ara blong King oli sap, bambae oli stikim bodi blong ol enemi blong hem, go kasem hat blong olgeta,’ mo ‘ol man blong narafala kantri bambae oli foldaon long leg blong hem.’ Ol dedbodi bambae oli finisim olgeta ples long wol. Profet tok blong Jeremaea i talem se: “Long taem ya, ol dedbodi blong ol man ya we mi bambae mi kilim olgeta, bambae oli finisim olgeta ples long wol.” (Jer. 25:33) Wan narafala profet tok i talem se: “Nao mi luk wan enjel i stap stanap antap long san. Hem i singaot bigwan, i talem long ol pijin we oli stap flae olbaot long skae se, ‘Yufala i kam wanples blong joen long bigfala kakae ya we God i mekemrere i stap. Yufala i kam kakae ol dedbodi blong ol king mo blong ol komanda mo blong ol soldia. Yufala i kam kakae ol dedbodi blong ol hos mo blong ol man blong sidaon long hos. Yufala i kam kakae ol dedbodi blong ol naranarafala man ya tu, olgeta we oli slef wetem olgeta we oli friman, olgeta we oli haeman wetem olgeta we oli no gat nem.’”—Rev. 19:17, 18.
19. ?Olsem wanem Kraes bambae i ‘winim ol narafala enemi’ blong hem?
19 Afta we King Jisas Kraes i spolem rabis wol ya blong Setan, bambae hem i go blong ‘winim ol narafala enemi’ blong hem. (Sam 45:4, NW) Bambae hem i finisim faet blong hem, taem hem i sakem Setan mo ol rabis enjel blong hem oli go long bigfala hol. Bambae oli stap long hol ya, long taem we Jisas mo ol 144,000 man oli rul long wol ya blong wan taosen yia. (Rev. 20:2, 3) Taem Setan wetem ol rabis enjel blong hem oli kalabus long hol ya, bambae oli no moa save mekem wan samting blong spolem ol man. Ale, olgeta man bambae oli harem gud tumas blong stap aninit long rul blong King Jisas. Be bifo we fulwol i kam paradaes, bambae i gat wan narafala risen blong King mo ol 144, 000 man oli glad, mo yumi tu yumi glad. Bambae yumi tokbaot hapi taem ya long nekis stadi.
‘Yumi harem gud tumas, yumi sing from we yumi glad we yumi glad. Taem i kam finis blong Smol Sipsip i mared.’—REV. 19:7.
1, 2. (1) ?Olgeta long heven bambae oli glad tumas long mared blong hu? (2) ?Wanem ol kwestin we bambae yumi tokbaot?
TAEM wan man i wantem mared, bambae hem i tekem plante taem blong mekemrere from mared blong hem. Bambae yumi tokbaot mared blong wan King. !Oli stap mekemrere from mared ya klosap 2,000 yia finis! I no longtaem, King ya bambae i mared long woman blong hem. Miusik bambae i fulumap bigfala haos blong King, mo ol man long heven bambae oli glad tumas, nao oli singaot bigwan oli se: “Hae God [Jehova] ya we i Masta blong yumi, mo i gat olgeta paoa, yumi presem hem, from we hem nomo i King. Yumi harem gud tumas, yumi sing from we yumi glad we yumi glad, mo yumi leftemap nem blong God i go antap, from we taem i kam finis blong Smol Sipsip blong hem i mared. Mo woman ya we hem i promes blong mared long hem, hem i rere finis.”—Rev. 19:6, 7.
2 “Smol Sipsip” ya hem i Jisas Kraes. (Jon 1:29) Mared blong hem bambae i mekem olgeta long heven oli glad tumas. ?Hem i werem wanem klos long taem blong mared? ?Hu ya woman blong hem? ?Hem i mekem wanem blong rere from mared ya? ?Mared ya i hapen wetaem? Mared ya bambae i mekem olgeta long heven oli glad tumas. ?Be olsem wanem long olgeta we bambae oli laef olwe long wol ya? ?Olgeta tu bambae oli harem gud long taem ya? Yumi wantem tumas blong save ansa blong ol kwestin ya. From samting ya, i gud yumi tokbaot ol vas blong Ol Sam 45.
3, 4. (1) ?Baebol i talem se ol klos blong King oli olsem wanem? ?Wanem i mekem se King i glad tumas? (2) ?Hu ya “kwin” mo hu ya “ol dota blong ol king”?
3 Ridim Ol Sam 45:8, 9. King ya we i mared, Jisas Kraes, i putum ol klos blong mared. Long klos blong hem, oli putum ol senta olsem ‘mir mo kasia,’ we ol man Isrel bifo oli stap yusum blong mekem tabu oel.—Eks. 30:23-25.
4 Ol miusik oli fulumap haos blong King long heven, ale King i glad tumas from we mared blong hem i stap kam klosap moa. “Kwin” tu i glad. Kwin ya hem i ogenaesesen blong God long heven. Long ogenaesesen ya i gat “ol dota blong ol king” we hemia ol tabu enjel. I gud tumas blong harem ol voes long heven we oli talem se: ‘Yumi harem gud tumas, yumi sing from we yumi glad we yumi glad. Taem i kam finis blong Smol Sipsip i mared.’
5. ?Woman ya hem i hu?
5 Ridim Ol Sam 45:10, 11. Naoia yumi save se King ya we bambae i mared, hem i Jisas Kraes. ?Be woman ya hem i hu? Woman ya i no wan prapa woman. Hem i pija nomo blong grup blong ol 144,000 man we tabu spirit i makemaot olgeta. Jisas i hed blong kongregesen blong ol tabu Kristin ya. (Ridim Efesas 5:23, 24.) Ol tabu Kristin bambae oli rul wetem Kraes long Kingdom long heven. (Luk 12:32) Mo olgeta oli “stap biaen long Smol Sipsip ya long evri ples we hem i pas long hem.” (Rev. 14:1-4) Olgeta oli kam ‘woman blong Smol Sipsip,’ mo oli stap wetem hem long haos blong hem long heven.—Rev. 21:9; Jon 14:2, 3.
6. ?From wanem Baebol i talem se ol tabu Kristin oli “gel blong king”? ?From wanem oli mas ‘fogetem ol man ples blong olgeta’?
6 Baebol i tokbaot woman ya we bambae i mared long King se hem i “gel blong king.” (Sam 45:13, NW) ?Hu ya narafala “king” ya we Ol Sam 45:13 i tokbaot? King ya hem i Jehova. Jehova i adoptem ol tabu Kristin oli kam ol “pikinini” blong hem. (Rom 8:15-17) Baebol i talem se oli mas ‘fogetem ol man ples blong olgeta mo ol famle blong olgeta.’ Olgeta nao oli olsem woman ya we bambae i mared long heven. From samting ya, oli mas putum tingting blong olgeta i stap ‘long ol samting blong heven, mo no moa tingbaot ol samting blong wol.’—Kol. 3:1-4.
7. (1) ?Kraes i mekem wanem blong rerem woman ya we bambae hem i mared long hem? (2) ?Wanem tingting blong woman ya long man we bambae hem i mared long hem?
7 Blong plante yia, Kraes i stap mekem sam samting blong rerem woman ya we bambae hem i mared long hem. Aposol Pol i talem se Kraes ‘i lavem kongregesen ya. Taswe hem i letem laef blong hem, blong sevem kongregesen ya, mo blong mekem i tabu, i blong God. Kraes i yusum tok blong God blong mekem kongregesen ya i klin, i olsem we hem i wasem long wota. Hem i mekem olsem, blong bambae kongregesen ya i tabu, we olgeta laef blong hem i gud we i gud. Bambae kongregesen ya i olsem wan gel we i klin gud, i no gat samting we i spolem hem, mo i no gat samting long hem we i no stret. Hem i stret gud olgeta.’ (Efes. 5:25-27) Pol i talem long ol tabu Kristin long Korin, se: “Mi mi stap lukaot long yufala, mo mi wantem tumas, blong yufala i man blong God nomo, stret olsem we hem i wantem. Mi stap luk yufala olsem wan gudfala yang gel, we i klin, mo we mi mi stretem bisnes blong mared blong hem finis. Mo man ya we mi stap tingbaot, we mi mi promes se bambae yufala i mared long hem, hemia Kraes nomo.” (2 Kor. 11:2) King Jisas Kraes i glad tumas long woman ya we bambae hem i mared long hem. Jisas Kraes i luk se woman ya i ‘naes we i naes’ from we wosip we hem i mekem long God i klin. Woman ya i luk King ya olsem “masta” blong hem, mo i ona long hem.
8. ?From wanem yumi save se woman ya i mas “naes we i naes”?
8 Ridim Ol Sam 45:13, 14.* Woman ya i naes we i naes. Oli “flasemgud hem blong i go mitim man blong hem.” Long Revelesen 21:2, Baebol i tokbaot wan taon, hemia niufala Jerusalem, se hem i olsem woman ya we bambae i mared. Taon ya i stap long heven, mo i gat bigfala laet we i kamaot long God i stap saenaot i kam long taon ya, nao hem i “saen olsem wan gudfala ston, olsem gudfala ston ya jaspa we i klia gud, i olsem glas.” (Rev. 21:10, 11) Buk blong Revelesen i tokbaot niufala Jerusalem se hem i naes tumas. (Rev. 21:18-21) !Tru ya, woman ya i “naes we i naes”! Yumi save se i mas olsem from we mared ya i stap long heven.
9. ?Oli tekem woman ya i go long hu, mo klos blong woman ya i olsem wanem?
9 Oli tekem woman ya i go long man blong hem, hemia Mesaea King. King i rerem woman ya blong i mared long hem, taem hem i yusum ‘tok blong God’ blong mekem hem i klin. Nao, woman ya i ‘tabu, mo i no gat samting we i spolem hem.’ (Efes. 5:26, 27) Oli mas flasem gud woman ya tu. Ol klos blong hem oli “somap long ol tred we i gat plante kala long hem, blong flasem gud,” mo “oli tekem hem i go long king.” Ol klos ya oli “klin gud, oli saen.” Ol gudfala klos ya, hemia ol gudfala fasin we ol man blong God oli mekem.—Rev. 19:8.
10. ?Smol Sipsip bambae i mared wetaem?
10 Ridim Revelesen 19:7. ?Smol Sipsip ya bambae i mared wetaem? Nating se Revelesen 19:7 i talem se “woman ya we hem i promes blong mared long hem, hem i rere finis” blong mared, be ol narafala vas biaen oli no tokbaot mared ya. Defren olgeta, oli tokbaot lashaf blong bigfala trabol. (Rev. 19:11-21) ?Olsem wanem? ?Hemia i min se King ya bambae i mared bifo we hem i go faet blong i win bakegen? Nogat. Vison long buk blong Revelesen i no tokbaot ol samting we oli stap hapen, wan afta long narawan. Ol tok blong Ol Sam 45 i soemaot se mared blong King Jisas, bambae i hapen afta we hem i ‘go blong winim’ ol enemi blong hem.—Sam 45:3, 4.
11. ?Kraes bambae i mekem wanem bifo we hem i mared?
11 Yes, yumi lanem long Baebol se bifo we Kraes i mared, bambae hem i mekem sam samting. Fastaem, “woman ya blong rod,” no Bigfala Babilon, we hemia olgeta giaman skul long wol, bambae i lus. (Rev. 17:1, 5, 16, 17; 19:1, 2) Afta, Kraes bambae i spolem ol narafala haf blong wol blong Setan long Amagedon, we i ‘faet blong God ya we i gat olgeta paoa.’ (Rev. 16:14-16; 19:19-21) Mo biaen, King bambae i finisim faet blong hem, taem hem i sakem Setan mo ol rabis enjel blong hem oli go long bigfala hol ya we i godaon we i godaon. Bambae i olsem we oli ded.—Rev. 20:1-3.
12, 13. (1) ?Smol Sipsip bambae i mared wetaem stret? (2) ?Hu olgeta long heven we bambae oli glad taem Smol Sipsip i mared?
12 Long ol las dei ya, ol tabu Kristin we oli holemstrong long Jehova gogo kasem we oli ded, bambae oli laef bakegen long heven. Samtaem afta we Bigfala Babilon i lus, be bifo we Amagedon i stat, Jisas bambae i mekem se olgeta tabu Kristin oli stap wetem hem long heven. (1 Tes. 4:16, 17) Ale, afta long Amagedon, Smol Sipsip bambae i mared. !Hemia wan hapi taem ya! Revelesen 19:9 i talem se: “Olgeta we God i singaot olgeta blong oli kam long kakae blong mared blong Smol Sipsip ya, oli save harem gud.” Yes, ol 144,000 man ya bambae oli glad we oli glad. Mo King tu bambae i glad tumas from we olgeta tabu Kristin we bambae oli rul wetem hem, oli stap wetem hem long heven. (Luk 22:18, 28-30) Be i no King nomo wetem woman blong hem we bambae tufala i glad long taem ya.
13 Olsem we yumi tokbaot finis, plante enjel oli joen wanples mo oli stap singsing, oli se: “Yumi harem gud tumas, yumi sing from we yumi glad we yumi glad, mo yumi leftemap nem blong God i go antap, from we taem i kam finis blong Smol Sipsip blong hem i mared. Mo woman ya we hem i promes blong mared long hem, hem i rere finis.” (Rev. 19:6, 7) ?Olsem wanem long ol man blong Jehova long wol? ?Olgeta tu bambae oli joen long hapi taem ya, no nogat?
14. ?“Ol gel” we Ol Sam 45 i tokbaot, oli hu?
14 Ridim Ol Sam 45:12, 14, 15. Profet Sekaraea i talemaot se long taem blong en, plante man long evri ples long wol bambae oli glad tumas blong joen wetem ol tabu Kristin we oli stap yet long wol. Hem i talem se: “Long dei ya, bambae i gat ten man we oli strenja, we lanwis blong olgeta i naranarafala, bambae oli kam luk wan laen blong Isrel, oli talem long hem se, ‘Mifala i wantem kam fren blong yufala, from we mifala i harem nius se God i stap givhan long yufala.’” (Sek. 8:23) “Ol man Taea” mo “ol rijman” we Ol Sam 45:12 i tokbaot, oli sem mak olsem ol “ten man” ya. Olgeta ya oli kam long ol tabu Kristin blong sapotem mo wok gud wetem olgeta. Mo biaen, ol tabu Kristin oli glad long olgeta mo oli givhan long olgeta tu blong mekem wok blong Jehova. Long 1935, ol tabu Kristin oli givhan long plante milian man blong oli save “stret fasin,” i min se oli save trutok long saed blong Jehova. (Dan. 12:3) Ol “ten man” ya oli wok gud wetem ol tabu Kristin mo oli mekem laef blong olgeta i klin, taem oli no moa mekem wosip long ol giaman god. From samting ya, oli olsem “ol gel” ya we oli biaen long woman ya we i mared. Olgeta oli givim laef blong olgeta i go long Jehova, mo oli pruvum se oli ol man blong wok blong King Jisas Kraes.
15. ?“Ol gel” ya oli wok wetem ol tabu Kristin long wol olsem wanem?
15 Ol tabu Kristin we oli stap yet long wol oli glad tumas long “ol gel” ya, from we oli givhan bigwan long olgeta blong mekem se wok blong “talemaot gud nius” blong Kingdom i kasem olgeta ples long wol. (Mat. 24:14) ‘Tabu spirit wetem woman blong Smol Sipsip, tufala i talem se, “Yu kam.”’ Be i no tufala nomo. Olgeta tu we oli harem tok ya, oli talem se: “Yu kam.” (Rev. 22:17) Yes, ol “narafala sipsip” oli harem ol tabu Kristin oli talem se: “Yu kam,” ale oli joen wetem olgeta blong talem long olgeta man long wol se: “Yu kam.”—Jon 10:16.
16. ?Jehova i givim wanem janis long ol narafala sipsip?
16 Ol tabu Kristin oli lavem ol narafala sipsip. Oli glad tumas se Jehova i givim janis long ol narafala sipsip tu, blong oli glad long taem blong mared. Baebol i talem se bambae oli tekem “ol gel” ya “oli go insaed long haos blong king, we oli glad we oli glad.” Yes, ol narafala sipsip tu bambae oli glad taem Smol Sipsip i mared long heven. Buk blong Revelesen i talem se ol memba blong bigfala kampani oli “stap stanap long fran blong bigfala jea blong king, mo long fes blong smol Sipsip ya.” Olgeta oli stap mekem wosip long Jehova long yad blong haos tempol long saed blong spirit, hemia long wol ya.—Rev. 7:9, 15.
17, 18. ?Olsem wanem ol blesing bambae oli kamaot from mared blong Smol Sipsip? ?Hu ol man we Kraes bambae i kam papa blong olgeta?
17 Ridim Ol Sam 45:16.* “Ol gel” ya we oli biaen long woman blong Kraes, bambae oli glad we oli glad, taem oli luk ol blesing long niufala wol, we oli kamaot from mared blong King ya mo woman blong hem. King Jisas bambae i mekem “ol olfala bubu” blong hem long wol oli laef bakegen. Ale olgeta ya bambae oli kam “ol pikinini” blong hem. (Jon 5:25-29; Hib. 11:35) Kraes bambae i jusumaot sam long olgeta blong oli “prins long olgeta ples long wol.” Mo yumi save sua se bambae hem i jusum sam long ol elda we oli stap long ol kongregesen tede, blong oli lidim ol man long niufala wol.—Aes. 32:1, NW.
18 Long taem we Kraes i rul blong 1,000 yia, bambae hem i kam papa blong ol narafala man tu. ?Hem i kam papa olsem wanem? Olgeta man we oli bilif long sakrefaes blong Jisas bambae oli laef long wol ya gogo i no save finis. (Jon 3:16) Ale, Kraes bambae i kam “Papa” blong olgeta blong olwe.—Aes. 9:6, 7, NW.
19, 20. ?Ol samting we Ol Sam 45 i tokbaot, oli impoten long ol tru Kristin olsem wanem?
19 Ridim Ol Sam 45:1, 17. Tru ya, ol samting we Ol Sam 45 i tokbaot, oli impoten long olgeta tru Kristin. Ol tabu Kristin we oli stap yet long wol oli glad tumas from we i no longtaem bambae oli go long heven blong joen wetem ol brata blong olgeta, mo wetem King Jisas Kraes, we i olsem man blong olgeta. Ol narafala sipsip oli wantem tumas blong stap aninit long King blong olgeta. Mo tu, oli glad tumas blong joen wetem ol narafala tabu Kristin we oli stap yet long wol. Afta we Kraes mo woman blong hem tufala i mared, bambae oli mekem plante gudfala blesing i kamaot long wol.—Rev. 7:17; 21:1-4.
20 Taem yumi stap wet blong luk ol profet tok ya long saed blong Mesaea King oli kamtru, yumi wantem tumas blong presem nem blong hem. I gud yumi ‘presem nem blong King, gogo i no save finis.’
WAN wido we i pua i holemtaet pikinini blong hem. Hem i gat wan pikinini ya nomo. Hem i no save bilivim samting we i hapen long boe ya. Boe ya i jes laef bakegen. Smoltaem bifo, hem i bin holemtaet dedbodi blong boe blong hem mo i stap krae. Be naoia, hem i glad tumas taem boe ya i smael. Man we i kam stap long haos blong tufala, i talem long wido ya se: “Hemia pikinini blong yu. Hem i laef bakegen finis.”
Stori blong boe ya we i laef bakegen, i hapen klosap 3,000 yia bifo. Yu save ridim stori ya long buk blong 1 King japta 17. Man ya we i kam stap long haos blong woman ya mo boe blong hem, hemia profet Elaeja. ?Be hu ya woman ya? Baebol i no talem nem blong hem, be hem i wan wido we i stap long taon ya Jarefat. Bilif blong hem i strong moa taem boe blong hem i laef bakegen. Yumi save lanem sam impoten samting long stori blong hem.
Jehova i pulum Elaeja blong talemaot se bambae drae taem i kasem olgeta ples we rabis king blong Isrel, Ehab, i rul long hem. Afta, Jehova i haedem Elaeja long wan ples we Ehab i no save faenem hem, mo i mekem wan merikel blong profet ya i save gat kakae. Jehova i sanem pijin ya reven blong i karem bred mo mit i go long profet ya. Biaen, Jehova i talem long Elaeja se: “Yu girap, yu go long taon ya Jarefat, klosap long Saedon, yu stap long ples ya. Mi mi toktok finis long wan wido long ples ya, blong hem bambae i givim kakae long yu.”—1 King 17:1-9.
Taem Elaeja i kasem Jarefat, hem i luk wan wido we i pua, i stap pikimap faeawud. !Be woman ya i pua we i pua! Maet Elaeja i no trastem tumas se woman ya nao bambae i givim kakae long hem. Be nating se i olsem, hem i toktok long woman ya, i se: “Plis yu givim smol wota long mi blong mi dring.” Taem woman ya i stap go blong kasem wota, Elaeja i singaot i go long hem, se: “Plis yu tekem smol kakae tu i kam.” (1 King 17:10, 11) Wido ya i save givim wota long strenja ya. Be i had blong hem i givim kakae.
Nao woman ya i talem se: ‘‘!O sore tumas! Hae God blong yu i laef, i stap we i stap, mo long fes blong hem, mi mi talem tru long yu se mi mi no gat kakae nating i stap. I gat wan kap flaoa nomo i stap long besin mo smol oel nomo i stap long botel. Mi kam long ples ya blong karem faeawud, blong mi go wokem smol kakae ya nomo we i stap, blong mi wetem pikinini blong mi, mitufala i kakae. Hemia bambae i las kakae blong mitufala. Finis, bambae mitufala i stap olsem, gogo mitufala i ded.” (1 King 17:12) Yumi traem luk samting we yumi save lanem long toktok blong wido ya mo Elaeja.
Wido ya i luksave se Elaeja i wan man Isrel, mo hem i wan man blong God. Yumi luksave samting ya taem hem i talem toktok ya se: “Hae God blong yu [“Jehova,” NW] i laef, i stap we i stap.” Maet hem i save sam samting long saed blong God blong ol man Isrel. Be hem i no save gud God ya Jehova, from we hem i no talem se: “God blong mi.” Wido ya i stap long Jarefat. I luk olsem se taon ya i stap klosap long bigfala taon blong ol man Fonisia, we nem blong hem Saedon. I klia se ol man we oli stap long Jarefat oli mekem wosip long god ya Bal. Nating se i olsem, Jehova i luk wan gudfala samting long saed blong wido ya.
Nating se wido ya i pua mo i laef wetem ol man we oli wosipim ol aedol, be fasin blong hem i soemaot se hem i bilif long Jehova, God blong ol man Isrel. Jehova i sanem Elaeja i go long haos blong wido ya, blong tufala tugeta i save givgivhan long tufala blong tufala i stap sef. Stori ya i save tijim yumi long wan impoten lesen.
Ol man Jarefat oli wosipim Bal, be i no evri man long taon ya we oli gat kruked fasin. Taem Jehova i sanem Elaeja i go long haos blong wido ya, hem i soemaot se hem i luk ol man we hat blong olgeta i gud, we oli no wosipim hem yet. Yes, “sipos wan man i ona long God, mo i mekem ol samting we i stret long fes blong hem, bambae God i glad long hem, i nating we hem i wan laen blong Isrel, no i kamaot long wan narafala laen olgeta.”—Wok 10:35.
?I gat ol manples blong yu we oli olsem wido ya blong Jarefat? Nating se ol man ya oli laef long medel blong ol man blong ol giaman skul, be maet oli wantem tumas blong gat wan laef we i gud. Maet oli gat smol save long Jehova, no maet oli no save hem nating. Taswe, oli nidim we yumi givhan long olgeta blong oli save kam long tru wosip. ?Olsem wanem? ?Yu yu stap lukaot ol man olsem, mo yu stap givhan long olgeta?
Yumi traem tingting gud long samting we Elaeja i askem long wido ya blong mekem. Wido ya i jes talem long hem nomo se afta we hem i wokem smol kakae blong hem mo pikinini blong hem, bambae tufala i kakae finis tufala i ded. ?Be Elaeja i talem wanem? Hem i talem se: “Yu no wari, yu gohed yu wokem kakae blong yu. Be fastaem yu mekem wan smol bred long flaoa ya we i stap, yu tekem i kam long mi. Biaen yu wokem hemia we i stap, blong yu mo pikinini blong yu. Hae God i God blong mifala ol laen blong Isrel, mo hem i talem se bambae flaoa ya i no save finis long besin blong hem, mo oel ya i no save finis long botel blong hem, gogo kasem taem we hem bambae i sanem ren i kam.”—1 King 17:11-14.
Maet samfala oli save talem se: ‘?Yu krangke? !Bambae mi no givim laswan kakae blong mitufala long yu!’ Be wido ya i no talem olsem. Nating se hem i gat smol save nomo long Jehova, be hem i bilivim toktok blong Elaeja, nao hem i mekem samting we Elaeja i talem. !Hemia i wan bigfala samting we i traem bilif blong hem! !Mo desisen we hem i mekem i waes!
God i no lego wido ya. Olsem we Elaeja i promes, Jehova i mekem se smol kakae we wido ya i gat, i no finis nating. Wido ya mo pikinini blong hem wetem Elaeja, trifala i gat kakae gogo kasem we drae taem i finis. Yes, “flaoa i no finis nating long besin, mo oel i no finis long botel, stret olsem tok ya blong Hae God we profet i talemaot.” (1 King 17:16; 18:1) Sipos woman ya i no bin mekem samting we Elaeja i talem, bambae hem i no moa gat kakae. Be from we hem i bilif mo i trastem Jehova, ale hem i mekem kakae blong Elaeja fastaem.
Lesen we yumi lanem long stori ya se, God i stap blesem ol man we oli bilif long hem. Taem wan samting i traem bilif blong yu, be yu no lego bilif blong yu, Jehova bambae i givhan long yu. Bambae hem i givim samting we yu nidim, i lukaot gud long yu, mo i kam fren blong yu, blong givhan long yu blong yu winim ol trabol.—Eks. 3:13-15.
Long yia 1898, magasin ya Zion’s Watch Tower, i tokbaot tijing we i kamaot long stori blong wido ya, i se: “Sipos bilif blong woman ya i bigwan, nao i pusum hem blong i obei, ale Masta bambae i luk se i stret blong hem i yusum Profet ya blong givhan long hem. Be sipos woman ya i no bilif, bambae Profet ya i save faenem wan narafala wido we i bilif. Hemia i sem mak long yumi. Long ol defdefren haf long laef blong yumi, Masta i putum yumi long sam ples we hem i save traem bilif blong yumi. Sipos yumi bilif, bambae yumi kasem blesing. Sipos yumi no bilif, bambae yumi lusum blesing.”
Taem sam samting oli traem bilif blong yumi, yumi mas lukaot advaes blong God long Baebol mo long ol buk blong yumi we oli tokbaot Baebol. Biaen, yumi folem ol advaes ya long laef blong yumi, nomata se samtaem yumi harem se i had blong mekem olsem. Yes, bambae yumi kasem blesing sipos yumi folem waes tok ya we i talem se: “I nogud yu ting se save ya blong yu naoia, hem i naf blong givhan long yu. Yu mas trastem Hae God long olgeta tingting blong yu. Long olgeta samting we yu stap mekem, yu mas tingbaot hem oltaem, mo sipos yu stap mekem olsem, hem bambae i soemaot stret rod long yu, blong yu yu folem.”—Prov. 3:5, 6.
I gat wan narafala samting we i kamaot, we i traem bilif blong wido ya. Baebol i talem se: “Biaen long samting ya, pikinini blong woman ya i sik we i sik tumas, nao i ded.” Wido ya i harem nogud tumas, ale hem i traem blong faenemaot samting we i mekem se trabol ya i kasem hem. Nao hem i talem long Elaeja se: “!Man blong God! ?From wanem yu mekem samting ya long mi? ?Weswe? !Ating yu kam long ples ya blong talemaot ol sin blong mi long God, blong mekem pikinini blong mi i ded!” (1 King 17:17, 18) ?Wanem mining blong ol tok blong woman ya?
?Olsem wanem? ?Woman ya i tingbaot wan sin we i stap mekem tingting blong hem i trabol? ?Hem i ting se God i panisim hem? ?Hem i ting se God i yusum Elaeja blong mekem trabol i kasem hem? Baebol i no talem wan samting long saed ya, be i gat wan samting we i klia gud, hemia se wido ya i no talem se trabol ya i fol blong God.
Maet Elaeja i sek taem boe ya i ded mo taem mama blong hem i ting se hem nao i karem trabol ya i kam long tufala. From samting ya, hem i karem dedbodi blong boe ya i go antap long rum blong hem, nao hem i krae i go long Jehova i se: “Hae God. Yu yu God blong mi. ?From wanem yu yu mekem trabol ya we i nogud tumas i kam long woman ya? Hem i kaen tumas long mi, mo i stap lukaot gud long mi, be naoia, yu yu kilim pikinini blong hem i ded.” Elaeja i luk se wido ya i kaen tumas long hem mo i glad blong tekem hem i go stap long haos blong hem. Mo Elaeja i no wantem nating se Jehova i letem wan samting i mekem wido ya i harem nogud moa, from we samting ya i save sakem doti long nem blong God. Taswe, hem i askem strong long Jehova se: “Hae God, yu yu God blong mi. Plis yu mekem pikinini ya i laef bakegen.”—1 King 17:20, 21.
Jehova i lesin long prea blong Elaeja. Wido ya i givim samting we profet blong Jehova i wantem mo hem i soemaot se hem i bilif long Jehova. I luk olsem we Jehova i save se bambae hem i mekem boe ya i laef bakegen, taswe hem i letem we boe ya i sik gogo i ded. Taem boe ya i laef bakegen, hemia i mekem se ol man we bambae oli kamaot biaen, oli save bilif long laef bakegen. Mo hemia fas taem we Baebol i tokbaot man we i laef bakegen long ded. Taem Elaeja i prea mo i plis long Jehova, Jehova i mekem boe ya i laef bakegen. Yu traem tingbaot glad we wido ya i kasem taem Elaeja i talem long hem se: “Hemia pikinini blong yu. Hem i laef bakegen finis.” Biaen, wido ya i talem long Elaeja se: “Naoia, mi mi savegud we yu yu man blong Hae God, mo i tru we hem i stap givim tok blong hem long yu blong yu talemaot.”—1 King 17:22-24.
Stori long 1 King japta 17 i no moa tokbaot wido ya bakegen. Be maet hem i kam wan man blong Jehova mo i gohed blong holemstrong long Jehova, from we plante yia biaen, Jisas i tokbaot hem. (Luk 4:25, 26) Stori blong wido ya i tijim yumi se, God i blesem ol man we oli mekem i gud long ol man blong hem. (Mat. 25:34-40) Hemia i pruvum se God i givim samting we ol man blong hem oli nidim, nating sipos oli stap long hadtaem. (Mat. 6:25-34) Stori ya i soemaot se Jehova i wantem mekem ol dedman oli laef bakegen, mo hem i naf blong mekem oli laef bakegen. (Wok 24:15) Tru ya, hemia ol gudfala risen blong yumi tingbaot stori blong wido ya blong Jarefat.
“Mi bambae mi sevem olgeta we oli stap lavem mi, mo bambae mi lukaot gud long olgeta we oli save we mi mi Hae God, [“oli save nem blong mi,” NW].”—SAM 91:14.
1, 2. ?Wanem i mekem se evriwan insaed long famle oli no sem mak? ?Wanem sam defren rod we yumi kasem trutok long hem?
JEHOVA i stanemap rod ya we ol man oli save gat famle blong olgeta. (Efes. 3:14, 15) Be insaed long wan famle, evriwan i no sem mak. Fasin mo laef blong olgeta i defdefren. Maet samfala oli gruap wetem papa mo mama blong olgeta. Maet sam narafala, papa mo mama blong olgeta oli ded from sik, aksiden, no from sam narafala trabol olsem. Be i gat sam narafala we oli no save papa mo mama blong olgeta nating.
2 Yumi evriwan we i wosipim Jehova, yumi stap long famle blong hem, mo yumi kasem trutok long defdefren rod. Maet yu yu gruap long trutok from we taem yu smol, papa mo mama blong yu oli tijim yu blong yu folem ol rul blong Baebol. (Dut. 6:6, 7) No maet yu yu wan long ol taosen man we oli kasem trutok, from we ol man blong Jehova oli prij long olgeta.—Rom 10:13-15; 1 Tim. 2:3, 4.
3. ?Wanem sam samting we i mekem se yumi evriwan i sem mak?
3 Nating se fasin mo laef blong yumi i defdefren, be i gat sam samting we i mekem se yumi evriwan i sem mak. Yumi evriwan yumi no stret gud, yumi kasem sin blong Adam. (Rom 5:12) Nating se i olsem, from we yumi wosipim Jehova, yumi save singaot hem se, “Papa blong mifala.” Bifo, ol man we God i jusumaot olgeta oli talem ol tok we i stap long Aesea 64:8, se: “Hae God [Jehova], yu yu Papa blong mifala.” Mo tu, Jisas i statem prea blong hem wetem ol tok ya se: “Papa blong mifala. Yu yu stap long heven. Nem blong yu i tabu.”—Mat. 6:9.
4, 5. ?Wanem tri samting we bambae oli givhan long yumi blong lavem Jehova moa?
4 Papa blong yumi long heven, i givim ol samting we ol man blong hem oli nidim, mo hem i lukaot gud long olgeta. Man blong raetem Sam i talem ol tok blong Jehova i se: “Mi bambae mi sevem olgeta [ol man blong mi] we oli stap lavem mi, mo bambae mi lukaot gud long olgeta we oli save we mi mi Hae God, [“oli save nem blong mi,” NW].” (Sam 91:14) Jehova i sevem ol man blong hem long ol enemi blong olgeta, mo i lukaot gud long olgeta blong oli no lus evriwan.
5 Bambae yumi tokbaot tri samting we oli save givhan long yumi blong yumi lavem Jehova moa. (1) Jehova i givim samting we yumi nidim, (2) hem i lukaot gud long yumi, mo (3) hem i besfren blong yumi. Taem yumi stap tokbaot trifala samting ya, i gud yumi jekem sipos yumi fren gud wetem Jehova, mo yumi luksave samting we yumi mas mekem blong ona long hem. Mo tu, i gud yumi tingbaot ol blesing we Jehova i promes blong givim long ol man we oli kam klosap long hem.—Jem. 4:8.
6. ?Wanem wan long ol ‘nambawan presen’ we Jehova i givim?
6 Disaepol Jemes i raetem se: “Evri samting we oli gud mo evri presen we oli nambawan we yumi kasem, oli kamaot long heven nomo. God i mekem olgeta laet blong skae, mo hem i stap givim ol gudgudfala samting ya long yumi.” (Jem. 1:17) Laef i wan nambawan presen we Jehova i givim long yumi. (Sam 36:9) Sipos yumi yusum laef blong yumi blong mekem samting we Jehova i wantem, bambae yumi kasem plante blesing naoia, mo bambae yumi laef olwe long niufala wol. (Prov. 10:22; 2 Pita 3:13) Be yumi evriwan i no stret gud, yumi gat sin, mo yumi stap ded. ?Taswe, olsem wanem bambae yumi kasem ol blesing ya?
7. ?God i mekem wanem blong yumi save fren gud wetem hem?
7 Jehova i stap givim samting we ol man oli nidim, long plante defren rod. Hem i kaengud long yumi mo hem i wantem sevem yumi. Yu traem tingbaot, yumi evriwan i no stret gud, yumi kasem sin blong Adam. (Rom 3:23) Be Jehova i lavem yumi, taswe hem i mekem wan rod blong yumi save fren gud wetem hem. Aposol Jon i raetem se: “God i gat wan pikinini nomo blong hem, be hem i sanem hem i kam long wol ya, blong i mekem rod blong yumi, blong yumi kasem laef. Long samting ya nao, God i soemaot fasin blong hem blong lavem yumi. Stamba blong fasin ya i no we yumi lavem God, be we God i lavem yumi, nao i sanem Pikinini blong hem, blong i ded blong mekem rod blong God i tekemaot ol sin blong yumi.”—1 Jon 4:9, 10.
8, 9. Long taem blong Ebraham mo Aesak, ?olsem wanem Jehova i givim samting we man i nidim? (Yu luk pija long pej 16.)
8 Samwe long yia 1893 bifo Jisas i bon, i gat wan samting i hapen long laef blong Ebraham, we i soemaot olsem wanem bambae Jehova i givim laef olwe long olgeta man we oli obei long hem. Hibrus 11:17-19 i talem se: “Ebraham i stap bilif strong long God, taswe taem God i traem hem, hem i rere blong kilim pikinini blong hem Aesak, blong givim i go long God. God i mekem ol promes ya long Ebraham, mo Ebraham i gat wan pikinini nomo, be hem i rere blong kilim hem blong givim i go long God. God i talemaot long hem finis se, ‘Long Aesak ya, bambae laen blong yu oli plante we plante, blong oli holem nem blong yu.’ Be Ebraham i stap tingbaot we God i save mekem man i laef bakegen long ded. Mo hem i kasem pikinini ya blong hem bakegen, klosap olsem we hem i laef bakegen long ded.” Ebraham i glad blong givim boe blong hem Aesak olsem wan sakrefaes. Long sem fasin, Jehova tu i glad blong givim boe blong hem Jisas Kraes, blong i ded blong sevem olgeta man.—Ridim Jon 3:16, 36.
9 !I sua se Aesak i harem gud tumas taem papa blong hem i no kilim hem i ded! Ating Aesak i talem tangkiu bigwan long Jehova from we hem i givim wan man sipsip blong i tekem ples blong hem. (Jen. 22:10-13) Ebraham i putum nem blong ples ya se: “Hae God [Jehova] i stap givim evri samting.”—Jen. 22:14.
10, 11. ?Hu i stap mekem ‘wok ya blong pulum ol man oli kam fren blong God,’ mo oli mekem wok ya olsem wanem?
10 Taem yumi tingting dip long olgeta samting we Jehova i givim long yumi, yumi luksave se sipos Jisas i no ded from yumi, bambae yumi no save kam fren blong Jehova. Pol i talem se: “Mifala i luksave se hem wan nomo we hem i ded blong sevem olgeta man. Nao from samting ya i olsem we olgeta man oli ded finis wetem hem. Hem i ded blong sevem olgeta man, blong bambae ol man we oli laef wetem hem, oli no moa laef blong mekem ol wok blong olgeta nomo. Olgeta oli laef blong mekem ol wok blong hem, we hem i ded, mo i laef bakegen, blong i sevem olgeta.”—2 Kor. 5:14, 15.
11 Ol Kristin bifo oli lavem God mo oli glad long blesing ya blong mekem wok blong hem. From samting ya, oli wantem mekem ‘wok ya blong pulum ol man oli kam fren blong God.’ Wok ya, hemia wok blong prij we i givim janis long ol man blong oli stap long pis wetem God, oli kam ol fren blong hem, mo biaen oli save kam ol pikinini blong hem long heven. Tede, ol tabu Kristin oli mekem semfala wok blong prij. Oli wok olsem ol ambasada blong God mo Kraes. Wok blong prij we oli mekem, i givim janis long ol man we oli gat tingting daon mo oli wantem save trutok, blong Jehova i pulum olgeta oli kam long hem mo oli mekem wok blong hem.—Ridim 2 Korin 5:18-20; Jon 6:44; Wok 13:48.
12, 13. ?Olsem wanem blong soemaot se yumi glad long ol samting we Jehova i givim long yumi?
12 Olgeta Kristin we bambae oli laef olwe long wol ya, oli talem tangkiu bigwan long Jehova from we hem i stap givim ol samting we oli nidim. From samting ya, oli sapotem ol tabu Kristin long wok blong talemaot gud nius. Taem yumi prij, yumi yusum nambawan presen we God i givim, hemia Baebol. (2 Tim. 3:16, 17) Mo taem yumi yusum gud Baebol, yumi stap givim janis long ol man blong oli save kasem laef we i no save finis. Jehova i givim tabu spirit blong hem tu. Blong yumi save mekem gud wok ya, yumi mas dipen long tabu spirit blong Jehova. (Sek. 4:6; Luk 11:13) Frut we i kamaot from wok ya i bigwan tumas, olsem we ol Yearbook blong yumi oli soemaot evri yia. !I wan bigfala ona blong yumi joen long wok ya blong presem Papa blong yumi we i stap givim samting we yumi nidim!
13 God i givim plante samting long yumi, taswe i gud yumi askem se: ‘?Mi mi stap mekem evri samting we mi naf blong mekem long wok blong prij, blong talem tangkiu long Jehova? ?Mi mas mekem wanem blong mi kamgud moa long wok blong talemaot gud nius?’ Yumi save soemaot se yumi glad long ol samting we Jehova i givim long yumi, taem yumi putum Kingdom long fasples long laef blong yumi. Taem yumi mekem olsem, Jehova bambae i meksua se yumi gat ol samting we yumi nidim. (Mat. 6:25-33) Jehova i lavem yumi, taswe yumi wantem mekem olgeta samting we i save mekem hem i glad.—Prov. 27:11.
14. ?Jehova i stap sevem ol man blong hem olsem wanem?
14 Deved i singsing se: “Mi mi pua, mi no gat paoa, be yu yu no fogetem mi nating, oltaem yu stap tingbaot mi. Oltaem yu yu stap sevem mi.” (Sam 40:17) Plante taem, Jehova i stap sevem ol man blong hem, speseli taem ol enemi blong olgeta oli ronem mo kilim olgeta. Yumi talem tangkiu bigwan long Jehova from we oltaem hem i givhan long yumi blong holemstrong long hem.
15. Yu talem stori blong wan papa we i lavem pikinini blong hem, nao i lukaot gud long hem.
15 Wan papa we i lavem pikinini blong hem, hem i givim samting we pikinini i nidim, mo hem i lukaot gud long hem tu. Sipos pikinini i stap long denja, kwiktaem nomo papa ya bambae i traem blong sevem hem. Wan brata i tingbaot wan taem we hem i stap long denja, nao papa blong hem i sevem hem. Long taem ya, hem i wan smol boe nomo. Hem wetem papa blong hem tufala i stap gobak long haos, afta long wok blong prij. Tufala i mas krosem wan smol reva. Long dei ya i gat bigfala ren, mekem se reva i ron bigwan. Wan rod nomo blong tufala i save krosem reva ya, hemia blong jam long wan ston i go long narawan, kasem narasaed blong reva. Boe ya i go fastaem long papa blong hem, mo taem hem i jam i go long wan ston, be wantaem nomo, hem i mestem, nao i foldaon i go long reva, mo reva i pulum hem i go aninit tu taem. Taem papa blong hem i luk samting ya, kwiktaem nomo hem i holem solda blong boe ya, mo i pulumaot hem long wota. !Boe ya i glad tumas from we papa blong hem i sevem hem! Long sem fasin, Papa blong yumi long heven i lukaot gud long yumi taem Setan mo wol blong hem oli traem spolem yumi. !Tru ya, i no gat wan narafala man we i save lukaot gud long yumi olsem Jehova!—Mat. 6:13; 1 Jon 5:19.
16, 17. ?Olsem wanem Jehova i lukaot gud long ol man Isrel, taem oli stap faet agensem ol laen blong Amalek?
16 Jehova i lukaot gud long ol man blong hem long yia 1513 bifo Kraes. Hem i tekemaot finis ol man Isrel blong oli no moa wok slef long Ijip mo i mekem oli gokros long Red Si. Taem ol man Isrel oli stap wokbaot long draeples blong go long hil ya Sinae, oli kasem ples ya Refidim.
17 Folem profet tok blong Jenesis 3:15, Setan i wantem tumas blong spolem ol man blong God. Taswe, hem i lukaot wan janis blong spolem ol man Isrel we i luk olsem se i isi nomo blong spolem olgeta. Taem oli stap yet long Refidim, Setan i yusum ol laen blong Amalek, we olgeta oli enemi blong ol man Isrel, blong faet agensem olgeta. (Nam. 24:20) I gud yumi luk olsem wanem Jehova i yusum Josua, Moses, Eron, mo Huru, blong lukaot gud long ol man blong hem. Taem Josua mo ol man blong hem oli stap faet agensem ol man Amalek, Moses wetem Eron mo Huru, oli stap long wan hil klosap mo oli stap wajem faet. Taem Moses i leftemap han blong hem, ol man Isrel oli winim ol enemi blong olgeta. Taem han blong Moses i taed, Eron mo Huru tufala i holem han blong hem i stap antap. Ale Jehova i lukaot gud long olgeta, nao “Josua olgeta oli winim ol laen blong Amalek ya, mo oli kilim plante long olgeta oli ded.” (Eks. 17:8-13) Afta, Moses i wokem wan olta long ples ya mo i putum nem blong hem se: “Hae God [Jehova] i Olsem Flaeg blong Mi.”—Ridim Eksodas 17:14, 15.
18, 19. Long ol yia we oli jes pas, ?Jehova i lukaot gud long yumi olsem wanem?
18 Jehova i lukaot gud long ol man we oli lavem hem mo oli obei long hem. Olsem ol man Isrel long Refidim, yumi tu yumi dipen long Jehova blong i sevem yumi long ol enemi blong yumi. Plante taem Jehova i lukaot gud long yumi mo i sevem yumi taem Setan i wantem spolem yumi. Yumi save tingbaot we plante taem Jehova i lukaot gud long ol brata blong yumi, taem ol man oli ronem mo oli kilim olgeta from we oli no wantem joen long faet. Hemia nao samting we i hapen long Jemani mo long ol narafala kantri, long ol yia we gavman blong Nasi i gat paoa. Ol laef stori blong ol brata mo sista mo ol stori long ol Yearbook, oli soemaot se Jehova i lukaot gud long ol man blong hem long taem blong trabol. Taem yumi ridim mo yumi tingting dip long ol stori ya, yumi trastem Jehova moa.—Sam 91:2.
19 Mo tu, Jehova i yusum ogenaesesen blong hem mo ol buk we ogenaesesen i wokem blong talem bakegen mo bakegen ol tok, blong lukaot gud long yumi. Yu traem tingbaot olsem wanem Jehova i lukaot gud long yumi long ol yia we oli jes pas. Wol ya i fulap long ol rabis fasin blong man wetem woman, ol strong dring, mo ol rabis pija. Be Jehova i givim ol advaes bakegen mo bakegen, mo i givim ol stret samting we yumi nidim, blong yumi no mekem wan samting we i save spolem yumi nao yumi no moa fren wetem hem. Yumi save tingbaot se i no longtaem i pas, Papa blong yumi long heven i givim advaes se yumi mas lukaot long ol rabis fren we yumi faenem olgeta long Intenet.*—1 Kor. 15:33.
20. ?Yumi stap kasem wanem long kongregesen?
20 ?Yumi soemaot olsem wanem se yumi stap letem Jehova ‘i tijim’ yumi? Hemia taem yumi obei gud long ol tok blong hem. (Aes. 54:13) Long ol kongregesen blong yumi, yumi stap kasem ol gudfala advaes we yumi nidim blong lukaot gud long yumi. Long kongregesen, ol elda oli yusum Baebol blong givhan long yumi mo blong givim advaes long yumi. (Gal. 6:1) Jehova i yusum ‘ol man ya we oli olsem presen,’ blong lukaot gud long yumi. (Efes. 4:7, 8, NW) ?Taswe yumi mas mekem wanem taem ol elda oli givim advaes long yumi? Yumi mas glad blong obei. Sipos yumi mekem olsem, Jehova bambae i blesem yumi.—Hib. 13:17.
21. (1) ?Yumi mas gat strong tingting blong mekem wanem? (2) ?Bambae yumi tokbaot wanem long nekis stadi?
21 Yumi mas gat strong tingting blong letem tabu spirit i givhan long yumi, mo yumi letem Papa blong yumi long heven i lidim yumi. Mo yumi mas tingting dip long laef blong Jisas mo yumi traehad blong folem eksampol blong hem. Jisas i kasem bigfala blesing from we hem i “obei long God gogo i ded.” (Fil. 2:5-11) Yumi tu yumi save kasem blesing sipos yumi trastem Jehova wetem fulhat blong yumi. (Prov. 3:5, 6) From samting ya, i gud we oltaem yumi dipen long Jehova, from we hem nomo i stap givim samting we yumi nidim mo hem i stap lukaot gud long yumi. I no gat wan narafala man we i olsem hem. !Hemia wan bigfala ona blong mekem wok blong Jehova! Bambae yumi lavem Jehova moa taem yumi tingting dip long namba tri samting we i soemaot se Jehova i kea long yumi. Namba tri samting ya, hemia se hem i besfren blong yumi. Long nekis stadi bambae yumi tokbaot olsem wanem Jehova i besfren blong yumi.
^ par. 19 Yu save faenem ol advaes olsem, long ol haf ya: “The Internet—Making Wise Use of a Global Tool” long Wajtaoa blong 15 Ogis 2011, pej 3-5 (Franis mo Inglis), “!Yu Mas Lukaot Long Ol Trap Blong Setan!” mo “!Yu Stanap Strong Mo Yu Blokem Trap Blong Setan!” long Wajtaoa blong 1 Ogis 2012, pej 23-32.
“Ol man oli stap singaot [Ebraham] se, ‘Fren blong God.’” —JEM. 2:23.
1. ?Wanem ol samting we yumi naf blong mekem from we yumi tekem fasin blong God?
PLANTE taem, yumi harem toktok ya se: “!Boe ya i sem mak nomo long papa blong hem!” I tru se evri pikinini oli tekem fasin blong papa mo mama blong olgeta. Jehova, Papa blong yumi long heven, i givim laef long yumi. (Sam 36:9) Yumi ol pikinini blong hem. Hem i wokem yumi blong yumi “tekem fasin” blong hem. From samting ya, yumi naf blong tingting gud mo mekem ol desisen, mo blong fren gud wetem narafala.—Jen. 1:26.
2. ?From wanem Jehova i save kam besfren blong yumi?
2 Jehova i save kam besfren blong yumi, from we hem i lavem yumi, mo yumi bilif long hem mo long Pikinini blong hem. Jisas i talem se: “God i lavem tumas ol man long wol, nao hem i givim mi, mi stret Pikinini blong hem, mi wan nomo we hem i gat, blong olgeta man we oli bilif long mi bambae oli no save lus, oli gat laef we i no save finis.” (Jon 3:16) I gat plante man bifo we oli fren gud wetem Jehova. I gud yumi luk tu stori.
3, 4. ?From wanem Ebraham i fren gud wetem Jehova, be neson blong Isrel i no mekem olsem?
3 Jehova i tokbaot Ebraham we i bubu blong ol man Isrel, se ‘hem i fren blong hem.’ (Aes. 41:8) Mo long 2 Kronikel 20:7, Baebol i talem se Ebraham i fren blong God. ?Wanem i mekem se Ebraham i fren gud wetem God? Hemia bilif blong hem.—Jen.15:6; ridim Jemes 2:21-23.
4 Jehova i olsem Papa mo fren blong ol bubu blong Ebraham tu, hemia neson blong Isrel. Be sore tumas, taem ol yia oli pas, neson ya i no moa fren gud wetem Jehova. ?From wanem? From we oli no moa bilif long ol promes blong hem.
5, 6. (1) ?Jehova i kam fren blong yu olsem wanem? (2) ?Wanem kwestin we i gud yumi askem?
5 Taem yu gohed blong savegud Jehova, bambae yu bilif strong long hem, mo yu lavem hem moa. Yu traem tingtingbak long taem ya we yu jes save se God i rili stap, mo se yu save kam fren blong hem. Mo tu, yu lanem se yumi evriwan yumi bon wetem sin. Mo yu kasem save tu se olgeta man oli stap longwe long God. (Kol. 1:21) Biaen, yu luksave se Papa blong yumi long heven, i no stap longwe long yumi mo hem i kea long yumi. Taem yumi lanem se Jehova i lavem yumi nao i givim Jisas blong pemaot yumi, mo biaen yumi bilif long sakrefaes ya, yumi stat blong fren wetem Jehova.
6 Taem yumi tingtingbak long ol samting ya, i gud yumi askem se: ‘?Mi mi stap traehad blong fren moa wetem God? ?Mi mi trastem Jehova mo mi lavem hem moa evri dei?’ Wan narafala gudfala fren blong Jehova, hemia Gideon. I gud yumi luk stori blong hem blong yumi save folem eksampol blong hem.
7-9. (1) ?Gideon i luk wanem merikel, mo samting ya i mekem wanem long hem? (Yu luk pija long pej 21.) (2) ?Yumi save mekem wanem blong yumi fren moa wetem Jehova?
7 Jaj Gideon i stap mekem wok blong Jehova, long taem ya we plante kantri oli kam mekem faet long ol man Isrel. Ol man Isrel oli go insaed long Promes Lan finis. Ol man Midian oli stap traem spolem ol man Isrel mo plante taem finis oli stap tekem ol graon blong olgeta. Hemia nao from wanem Gideon i haed long ples blong mekem waen, taem hem i stap kilim ol hed blong wit blong tekemaot kakae blong hem. Olsem nao, sipos ol enemi oli kam, be hem i save haedem kwiktaem. Jajes japta 6 i talem se taem Gideon i stap long Ofraha, wan enjel blong Jehova i kam luk hem. Gideon i sapraes taem enjel ya i kamtru mo i talem long hem se: “!Strong man blong faet!” Gideon i save se Jehova i bin tekemaot ol man Isrel long Ijip, be hem i no ting se Jehova bambae i givhan long olgeta naoia. Ale, enjel ya i talemaot tok blong Jehova long Gideon se Jehova bambae i givhan long hem.
8 Be Gideon i no save se bambae hem i mekem olsem wanem blong ‘sevem ol man Isrel.’ Ale Jehova i yusum enjel ya blong i talem long Gideon se: “Mi bambae mi stap givhan long yu. Bambae yu flatem ol man Midian ya olsem we yu flatem wan man nomo.” (Jaj. 6:11-16) Be Gideon i no sua yet se samting ya bambae i hapen olsem wanem, ale hem i askem blong Jehova i givim wan saen long hem. I gud blong makem se taem Gideon i stap toktok wetem enjel ya, hem i sua fulwan se Jehova i rili stap.
9 Samting we i hapen afta, i mekem bilif blong Gideon i strong mo i mekem hem i kam klosap long God. Gideon i rerem wan kakae mo i givim long enjel ya. Taem enjel ya i pusum stik blong hem i go kasem ol kakae ya, wantaem nomo faea i laet mo i bonem ol kakae ya. Taem Gideon i luk samting ya, hem i luksave se enjel ya i stap karem tok blong Jehova. Ale hem i fraet tumas nao hem i talem se: “Hae God, yu yu Masta blong mi. Mi mi harem nogud tumas, from we mi luk man blong karem tok blong yu, stret long ae blong mi.” (Jaj. 6:17-22) ?Olsem wanem? ?Samting ya i blokem Gideon blong i no moa fren gud wetem Jehova? !Nogat! Hem i mekem se Gideon i haremsave se hem i gat pis wetem Jehova. Yumi save samting ya from we nem blong olta we Gideon i stanemap long ples ya, hem i ‘Jehova i Givim Pis.’ (Ridim Jajes 6:23, 24.) Yes, sipos yumi tingting dip long ol samting we Jehova i stap mekem blong yumi evri dei, bambae yumi luksave se hem i wan tru fren. Taem yumi prea oltaem long Jehova, bambae yumi harem se yumi gat pis wetem hem mo bambae yumi fren moa wetem hem.
10. Folem Ol Sam 15:3, 5, ?wanem tufala rul we yumi mas folem?
10 Sipos yumi wantem kam fren blong Jehova, i gat ol rul we yumi mas folem. Long Ol Sam 15, Deved i mekem wan singsing long saed blong ol rul we yumi mas folem blong yumi save stap ‘long haos tapolen blong Jehova,’ hemia i min se blong yumi save kam fren blong God. (Sam 15:1) Bambae yumi tokbaot tu long ol rul ya. Faswan se, yumi no mas giaman blong spolem nem blong ol narafala. Mo namba tu se, yumi no mas giaman mo stil. Deved i talem se man we i save kam fren blong Jehova, hem i man we ‘i no save giaman blong spolem nem blong ol man,’ mo ‘hem i no save tekem mane long man we i wantem pem hem blong i tok agens long man we i mekem i stret nomo.’—Sam 15:3, 5.
11. ?From wanem yumi no mas giaman blong spolem nem blong narafala?
11 Long wan narafala Sam, Deved i givim woning ya se: ‘Yufala i no mas tok nogud.’ (Sam 34:13) Sipos yumi no folem advaes ya, bambae yumi no save fren gud wetem Papa blong yumi long heven. Fasin blong Setan, we i bigfala enemi blong Jehova, hemia blong talem giaman tok blong spolem nem blong narafala. Sipos yumi lukaotgud long samting we yumi talem long ol narafala, mo long samting we yumi talem long saed blong olgeta, bambae yumi save gohed blong stap klosap long Jehova. Yumi mas lukaotgud se yumi no gat nogud tingting long olgeta we oli lukaot kongregesen.—Ridim Hibrus 13:17; 1 Tesalonaeka 5:12.12 Ol man oli save gud se ol man blong Jehova oli no giaman mo oli no stil. Aposol Pol i talem se: “Mifala i harem se i no gat wan samting nating we i mekem mifala i harem nogud, tingting blong mifala i klin gud nomo. Mo mifala i wantem tumas we oltaem mifala i stap mekem i stret nomo. Plis, oltaem yufala i mas prea from mifala.” (Hib. 13:18) Yumi wantem se ‘oltaem yumi stap mekem i stret nomo,’ taswe yumi no stilim ol brata mo sista blong yumi. Sipos oli wok blong yumi, yumi mas meksua se yumi pem olgeta, stret olsem we yumi promes long olgeta. From we yumi Kristin, yumi no giaman long ol man we oli wok blong yumi mo yumi no stilim olgeta. Yumi mekem olsem long ol narafala man tu. Mo sipos yumi wok blong wan Kristin, yumi mas lukaot se yumi no yusum janis ya blong askem long hem, blong i mekem i gud moa long yumi i bitim ol narafala wokman.
12, 13. (1) ?From wanem yumi no mas giaman mo stil? (2) ?Wanem gudfala samting i save kamaot taem yumi no giaman mo yumi no stil?
13 Plante taem yumi harem ol man blong wol oli talem ol gudfala toktok long saed blong ol Witnes blong Jehova from we oli no giaman mo oli no stil. Wan bos blong wan bigfala kampani i luk se ol Witnes blong Jehova oli holem promes blong olgeta, ale hem i talem se: “Oltaem yufala i stap mekem ol samting we yufala i promes blong mekem.” (Sam 15:4) Yes, taem yumi no giaman mo yumi no stil, bambae Jehova i besfren blong yumi oltaem, mo yumi leftemap nem blong hem.
14, 15. Taem yumi prij, ?olsem wanem yumi save givhan long ol narafala blong oli kam fren blong Jehova?
14 Plante man we yumi prij long olgeta, oli bilif se God i stap, be oli no luk hem olsem besfren blong olgeta. ?Yumi save givhan long ol man ya olsem wanem? Yumi traem luk samting we Jisas i talem long sam disaepol blong hem, taem hem i sanem olgeta oli go prij. Hem i talem long olgeta se: “Taem yufala i go stap long wan haos, yufala i mas tok gud long olgeta se ‘Pis i stap wetem yufala.’ Sipos olgeta long haos ya oli gudfala man, tok ya blong yufala blong pis i save stap long olgeta. Be sipos olgeta oli no gudfala man, tok ya blong yufala i mas kambak long yufala bakegen.” (Mat. 10:12, 13, Niutesteman wetem Ol Sam long Bislama) Yumi save givhan long ol man blong oli save trutok, sipos yumi fren gud wetem olgeta. Sipos yumi toktok kaen long ol man we oli kros long yumi, bambae kros blong olgeta i godaon, nao maet bambae oli glad blong lesin long wan Witnes taem i prij long olgeta long wan narafala taem.
15 Taem yumi mitim ol man we oli strong long skul blong olgeta, no we oli folem ol kastom blong ol giaman skul, yumi mas gohed blong soemaot se yumi fren wetem olgeta mo yumi gat pis wetem olgeta. Yumi toktokgud long ol man we oli kam long ol miting, speseli ol man we oli harem nogud from ol samting we oli stap hapen long wol tede, mo we oli wantem save God ya we yumi stap wosipim. Yumi save faenem plante stori blong ol man olsem long ol Wajtaoa blong yumi, aninit long haf ya, “Baebol i Jenisim Laef Blong Man.”
16. ?Long wanem rod, yumi save kam fren blong Jehova mo man blong “mekem wok blong hem”?
16 Plante taem, ol man we oli wok wanples oli kam ol gud fren. Taem yumi joen long wok blong prij mo blong pulum ol man oli kam disaepol, yumi kasem save moa long ol nambawan fasin blong Papa blong yumi long heven. Yumi luksave se tabu spirit blong hem i givhan long yumi, blong yumi naf gud blong talemaot gud nius. Taswe, taem yumi givim laef blong yumi long Jehova, yumi kam ol man we oli wok wetem hem blong “mekem wok blong hem,” mo yumi kam ol fren blong hem tu.—Ridim 1 Korin 3:9.
17. ?Olsem wanem ol asembli blong yumi oli soemaot se Jehova i besfren blong yumi?
17 Sipos yumi spenem moa taem long wok blong prij, bambae yumi luk olsem wanem Jehova i stap blokem ol man we oli wantem stopem wok blong prij. Samting ya bambae i mekem yumi kam klosap moa long Jehova. Wan narafala samting hemia se Jehova i stap lidim yumi. Yumi sapraes bigwan blong luk olsem wanem hem i stap tijim yumi long ol miting mo ol buk. Ol samting we yumi lanem long ol asembli, oli soemaot se Jehova i lavem yumi, hem i kasem save long ol trabol we yumi fesem, mo hem i save ol samting we yumi nidim. Wan famle i tokbaot asembli we oli go long hem, i se: “Ol tok long asembli ya oli rili tajem hat blong mifala. Mifala i haremsave se Jehova i lavem mifala wanwan. Hem i wantem se yumi harem gud long laef blong yumi.” Wan Kristin brata mo woman blong hem, we tufala i blong Jemani, tufala i joen long wan spesel asembli long Aealan. Afta, tufala i talem se ol brata mo ol sista oli welkamem gud tufala mo oli kea long tufala. Mo tu, tufala i talem se: “Mitufala i talem tangkiu moa long Jehova mo King Jisas Kraes. Tufala i singaot mitufala blong mitufala i joen long ogenaesesen ya blong Jehova we ol man blong hem oli joen gud. Yumi no stap tokbaot nomo fasin joen gud ya, be yumi harem gud long fasin ya. Bambae mitufala i no save fogetem ol samting we mitufala i harem long spesel asembli ya long Dublin. Ol samting ya i mekem mitufala i tingbaot bakegen nambawan janis ya we mitufala i gat blong wok wetem yufala evriwan, blong mekem wok ya blong God.”
18. ?Wanem kwestin we yumi mas askem long saed blong fasin blong yumi blong toktok wetem Jehova?
18 Taem ol fren oli toktok gud, oli fren gud moa. Tede, plante man oli stap yusum Intenet oltaem no oli sanem mesej long mobaelfon blong toktok wetem ol fren blong olgeta. ?Be olsem wanem long fasin blong yumi? ?Yumi toktok plante wetem besfren blong yumi, Jehova? God i “stap harem ol prea.” (Sam 65:2, NW) ?Be hamas taem yumi toktok wetem hem?
19. ?Wanem i save givhan long yumi sipos yumi harem se i had blong talemaot ol tingting blong yumi long Jehova?
19 Sam man blong Jehova oli harem se i had blong oli talemaot ol tingting blong olgeta long Jehova. Be hemia nao samting we Jehova i wantem se yumi mekem taem yumi prea long hem. (Sam 119:145; Krae 3:41) Sipos yumi faenem i had blong mekem olsem, be i gat sam samting we i save givhan long yumi. Pol i talem long ol Kristin long Rom, se: “Long sem fasin, spirit blong God i joen tu blong halpem yumi long samting we yumi no naf blong mekem. Problem se, yumi no save wanem we yumi mas prea from. Be spirit ya i toktok long saed blong yumi, i krae long fasin we yumi no save harem. Be hem we i skelem hat blong man i save wanem we spirit i traem blong talem, from we spirit i stap toktok long saed blong ol man we oli tabu, stret olsem we God i wantem.” (Rom 8:26, 27, NW) Taem yumi ridim mo tingting dip long ol tok long buk blong Job, Ol Sam, mo Ol Proveb, yumi save faenem sam tingting we oli save givhan long yumi blong yumi talemaot ol tingting blong yumi long Jehova.
20, 21. ?Ol tok blong Pol long Filipae 4:6, 7, oli leftemap tingting blong yumi olsem wanem?
20 Taem yumi kasem hadtaem, i gud yumi folem advaes we Pol i givim long ol Kristin long Filipae, se: “Sipos yufala i trabol from sam samting, i nogud yufala i stap tingting tumas, i gud yufala i prea long God from evri samting. Yufala i mas askem long hem, mo yufala i mas talem tangkiu tu long hem.” Taem yumi prea long Jehova olsem, yumi harem gud. Pol i talem se: “Pis we [God] i givim, we i bigfala moa, i bitim save blong yumi, bambae hem i putum long tingting blong yufala, blong lukaot gud long yufala ya we i joen long Jisas Kraes.” (Fil. 4:6, 7) Oltaem yumi mas talem tangkiu long Jehova from “pis we hem i givim,” we i stap lukaot gud long hat mo tingting blong yumi.
21 Prea i halpem yumi blong yumi fren gud wetem Jehova. Taswe, i gud we ‘oltaem yumi prea.’ (1 Tes. 5:17) Yumi mas gohed blong fren moa wetem Jehova, mo mekem ol samting we hem i askem yumi blong mekem. Mo i gud yumi tekem taem blong tingting dip long ol blesing we yumi kasem from we Jehova hem i Papa blong yumi, hem i God blong yumi, mo hem i Fren blong yumi.
Taem Jon Baptaes i stat blong prij, ol man oli ting se hem i Mesaea from ol samting we hem i talem mo i mekem. I klia se ol man Isrel oli stap wet blong luk Mesaea, from taem oli luk Jon, oli harem gud tumas mo oli stap talem se: “Ating man ya hem i Mesaea ya, we God i promes bifo finis blong sanem hem i kam blong sevem yumi.” (Luk 3:15) ?From wanem ol man Isrel oli bilif se Mesaea bambae i kamtru long taem ya? I gat plante risen blong samting ya.
Afta we Jisas i bon, enjel blong Jehova i kamtru long ol man we oli stap lukaot long ol sipsip long naet, afsaed long taon blong Betlehem. (1) Enjel ya i talem se: “Long naet ya nomo, long vilej ya blong King Deved bifo, i gat wan pikinini i jes bon, we hem bambae i sevem yufala. Hemia man ya we God i promes finis blong sanem i kam. Hem i Mesaea ya we i Masta blong yumi.” (Luk 2:8-11) Afta long samting ya, “i gat fulap enjel blong heven oli kam joen wetem enjel ya,” nao oli stap presem God,* oli se: “Long heven antap we antap, olgeta oli stap leftemap nem blong God. Mo long wol ya, pis i stap wetem ol man we God i glad long olgeta.”—Luk 2:13, 14.
Gudfala nius we enjel ya i talem, i pulum tingting blong ol man ya blong lukaot sipsip. Ale wantaem nomo, oli aot long ples blong olgeta, oli go long Betlehem. Mo taem oli luk Josef mo Meri wetem pikinini ya Jisas, “oli talemaot nius blong pikinini ya we enjel i talemaot long olgeta.” From samting ya, “olgeta man we oli harem ol tok ya oli sapraes tumas long ol samting ya we olgeta oli talemaot.” (Luk 2:17, 18) Tok ya “olgeta man we oli harem,” i soemaot se ol man blong lukaot long sipsip oli toktok long Josef mo Meri, mo long ol narafala man tu. Biaen, taem ol man ya oli gobak, oli stap “leftemap nem blong God, oli stap presem hem from olgeta samting ya we oli harem, mo we oli luk, from we olgeta samting ya i stret nomo long ol tok ya we enjel i talem long olgeta.” (Luk 2:20) Ol man ya oli no holemtaet gudfala nius ya, be oli talemaot long ol narafala.
Taem Meri i karem fasbon pikinini blong hem i go long Jerusalem blong givim hem i go long Jehova, olsem we Loa blong Moses i talem, woman profet ya Ana i stat blong “talem tangkiu long God from, mo i stap tokbaot pikinini ya long olgeta we oli stap wet blong Mesaea i mekem Jerusalem i fri bakegen.” (2) (Luk 2:36-38; Eks. 13:12) Taswe, nius blong Mesaea i stap goaot moa long plante ples.
Biaen, “sam man we oli waes long ol fasin blong sta, oli kam long Jerusalem. Olgeta ya oli aot long wan kantri long saed i go long is, oli kam. Nao oli askem se, ‘?Pikinini ya we i jes bon, we hem i king blong ol laen blong Isrel, hem i stap wea? Mifala i luk sta blong hem we i kamaot long is, nao mifala i kam blong wosipim hem.’” (Mat. 2:1, 2) Taem “King Herod i harem tok ya, hem wetem ol narafala man tu long Jerusalem oli harem nogud tumas. Nao hem i singaot ol jif pris wetem ol tija blong Loa, oli kam luk hem, nao i askem long olgeta se, ‘?Bambae Mesaea i bon long weples?’” (3) (Mat. 2:3, 4) Taswe i klia se plante man oli save long nius ya se Mesaea we God i promes blong sanem, i kamtru.*
Long Luk 3:15, Baebol i soemaot se sam man Isrel oli ting se Jon Baptaes i Mesaea. Be Jon i talem long olgeta se: ‘Man ya we bambae i kam biaen long mi, hem i hae moa long mi. Mi mi no naf nating blong karem sandel blong hem. Hem bambae i baptaesem yufala long tabu spirit mo long faea.’ (Mat. 3:11) Jon i gat tingting daon, mo toktok blong hem i mekem ol man oli gat strong tingting blong wet long Mesaea.
?Olsem wanem? ?Ol man Isrel oli folem profet tok blong 70 wik long Daniel 9:24-27, blong kaontem taem we Mesaea bambae i kamtru long hem? I no gat wan pruf we i soemaot se oli mekem olsem. I gat plante toktok we ol man long taem blong Jisas oli mekem blong traem talemaot mining blong ol 70 wik ya, mo i no gat wan save we oli talem, we i joen wetem save we yumi gat naoia.*
Ol Esin* oli bilif se olgeta oli wan skul we ol memba blong hem oli no save joen wetem ol narafala man. Olgeta oli tijim se bambae i gat tu Mesaea tufala i kamtru klosap long en blong 490 yia. Be yumi no save stret sipos ol Esin oli kaontem taem ya folem profet tok blong Daniel, no nogat. Be nating sipos oli bin mekem olsem, i had blong kasem save se oli mekem olsem wanem blong kaontem taem ya. ?From wanem? From we olgeta oli no save joen wetem ol narafala man, taswe oli no save folem save we narafala i talem, blong oli stadi long ol taem mo yia.
Long ol yia 100, sam man Isrel oli bilif se ol 70 wik ya, hem i stat taem fas haos tempol i lus long yia 607 bifo Kraes, i go kasem taem we seken haos tempol i lus long yia 70. Be sam narafala man Isrel oli talem se profet tok blong 70 wik ya, i kamtru long taem blong ol Makabi,* we i stat samwe long yia 170 bifo Kraes. Taswe i no gat wan klia save we ol man ya oli save agri long hem, taem oli stap kaontem ol 70 wik ya.
Sipos ol man long taem blong ol fas Kristin oli save kaontem ol 70 wik ya, maet man i save ting se ol aposol mo ol narafala Kristin long taem ya, oli yusum vas ya blong Daniel, blong talemaot stret taem we Mesaea we God i promes blong sanem i kamtru. Be, i no gat wan samting we i pruvum se ol Kristin oli mekem olsem.
I gud blong makem se ol man we oli raetem ol fofala Gospel, oli talemaot se sam profet tok long Hibru haf blong Baebol, oli kamtru long Jisas Kraes. (Mat. 1:22, 23; 2:13-15; 4:13-16) Be nating se i olsem, i no gat wan long olgeta we i tokbaot taem we Jisas i kam long wol, se i laenap wetem profet tok blong ol 70 wik.
Yes, yumi no save talem stret se ol man long taem blong Jisas oli kasem save stret, long profet tok ya blong 70 wik. Be, ol fofala Gospel oli givim sam narafala risen we i soemaot from wanem ol man oli stap wet long Mesaea.
^ par. 4 Long olfala lanwis we oli raetem Baebol long hem fastaem, oli no talem se ol enjel oli singsing long taem we Jisas i bon, be oli talem nomo se oli presem God.
^ par. 7 Maet yumi stap tingting se: Be taem ol man ya we oli waes long fasin blong sta oli luk “sta” ya we i kamaot long is, ?olsem wanem oli save se “king blong ol laen blong Isrel” i bon? ?Oli bin harem nius taem oli stap wokbaot long ol ples long Isrel?
^ par. 9 Yu save ridim buk ya, ?Wanem Samting We Baebol i Rili Tijim? pej 197-199, blong luk ol save we yumi gat naoia long profet tok blong 70 wik.
^ par. 10 Ol man Isrel we oli mekemap wan grup blong skul
^ par. 11 Ol memba blong wan famle we oli lida mo rula blong ol man Isrel.
I gat plante samting we oli hapen we oli mekem yumi save harem nogud. Oli save spolem tingting blong yumi, oli save mekem yumi kam slak, mo oli save mekem yumi gat nogud tingting long saed blong laef. King Deved long Isrel bifo i harem nogud bigwan from plante trabol we hem i kasem. ?Hem i mekem wanem blong i save winim ol trabol ya? Long wan Sam we hem i raetem, hem i talem se: “Mi mi krae i go long Hae God [Jehova] blong hem i givhan long mi. Mi stap askem long hem blong hem i sore long mi. Mi talemaot olgeta samting long hem we i mekem mi mi harem nogud, mi talemaot olgeta trabol blong mi long hem. Taem mi mi harem nogud tumas, we tingting blong mi i foldaon from, be hem i save wanem samting we bambae mi mas mekem.” Yes, Deved i putum hem i stap daon mo i prea long God blong i givhan long hem.—Sam 142:1-3.
Taem Deved i kasem trabol, hem i prea wetem tingting daon, blong Jehova i givhan long hem
Long wan narafala Sam, Deved i singsing se: “Mi mi askem wan samting long Hae God, wan samting nomo we mi mi wantem. Mi wantem tumas blong mi save stap long haos blong hem oltaem long laef blong mi, blong mi stap lukluk ol gudgudfala fasin blong hem, mi stap tingting gud long olgeta, mo blong mi save askem long hem blong i lidim mi oltaem.” (Sam 27:4) Deved i no wan Livaet. Be hem i stap stanap afsaed long yad, klosap long haos tapolen, we hemia stamba ples blong mekem tru wosip long Jehova long taem ya. Ating hat blong hem i fulap long glad mo hem i wantem talem tangkiu long Jehova from we hem i wantem spenem laef blong hem long ples ya, nao hem i save “lukluk ol gudgudfala fasin” blong Jehova.
Hibru tok we oli tanem i kam “gudgudfala fasin,” i givim tingting ya blong wan samting we “man i glad long hem, no i mekem man i harem gud long tingting mo filing blong hem.” Oltaem Deved i talem tangkiu long Jehova from ol samting we Jehova i stanemap long saed blong tru wosip. I gud we yumi askem se: ‘?Mi tu mi harem olsem Deved?’
Tede, Jehova i mekem wan rod blong yumi save kam klosap long hem. Rod ya hemia bigfala tempol long saed blong spirit, we i minim olgeta samting we Jehova i stanemap long saed blong tru wosip.* Sipos yumi “tingting gud” long ol samting ya, yumi tu yumi save “lukluk ol gudgudfala fasin” blong Jehova.
Yu traem tingbaot olta we oli wokem blong bonem sakrefaes, we i stap long doa blong haos tapolen. (Eks. 38:1, 2; 40:6) Olta ya i pija blong fasin ya we God i agri blong Jisas i givim laef blong hem olsem wan sakrefaes. (Hib. 10:5-10) ?Samting ya i tijim yumi long wanem? Aposol Pol i raetem se: “Fastaem yumi ol enemi blong hem, be from we Pikinini blong hem i ded, hem i mekem yumi kam ol fren blong hem.” (Rom 5:10) Taem yumi bilif long blad blong Jisas we i ron olsem wan sakrefaes, yumi save kam ol fren blong God. (Sam 25:14) Ale, yumi harem gud from we hem i glad long yumi mo i trastem yumi.
From we God “i tekemaot ol sin” blong yumi, i olsem we God i ‘givim niufala paoa long yumi,’ nao yumi harem gud bakegen. (Wok 3:19-20) Hemia i sem mak long wan presina we hem i stap wet blong oli kilim hem i ded. Hem i harem nogud mo i sore from ol samting we hem i mekem bifo, nao hem i jenisim olgeta rabis fasin blong hem. Taem jaj i luk ol jenis long laef blong presina ya, samting ya i pulum hem blong i ravemaot no i tekemaot ol ripot we oli raetem long saed blong presina ya, ale presina ya i no moa save kasem panis ya blong ded. !Ating presina ya bambae i harem gud tumas! Jehova i olsem jaj ya. Taem wan man i tanem tingting from sin blong hem, Jehova i kaen long hem mo i fogivim hem.
Sam long ol samting ya we Deved i luk taem hem i stap stanap long haos blong Jehova, hemia: Hem i luk wan bigfala hip blong ol man Isrel we oli hivap wanples, ol man oli stap ridim mo eksplenem Loa we God i givim, oli stap bonem insens, mo ol pris mo ol Livaet oli stap mekem wan tabu wok. (Eks. 30:34-38; Nam. 3:5-8; Dut. 31:9-12) Ol samting ya we oli joen wetem wosip long taem blong ol man Isrel bifo, oli laenap wetem tru wosip tede.
Long taem blong yumi, “i gud tumas taem ol man blong God oli stap wanples, we oli gat wan tingting nomo.” (Sam 133:1) Long fulwol, plante man oli stap joen “long kampani blong ol brata.” (1 Pita 2:17, NW) Long ol miting, yumi harem ol brata oli ridim mo eksplenem ol tok blong Baebol. Jehova i yusum ogenaesesen blong hem blong mekemrere ol program blong tijim yumi. Mo i gat plante kakae long saed blong spirit we oli kamaot long ol buk we yumi stap yusum long prapa Baebol stadi blong yumi, mo long famle stadi blong yumi. Wan memba blong Hed Kampani i talem se: “Mi mi tingting dip long Tok blong Jehova, mi tingbaot mining blong hem, mi lukaot sam moa save blong traem kasem save long hem. Ale taem mi stap long wok, mi harem gud long ol rij kakae ya blong spirit.” Yes, save blong Baebol i ‘save mekem yumi harem gud.’—Prov. 2:10.
Tede, Jehova i stap harem ol prea we ol man blong hem oli mekem i go long hem evri dei. Ol prea ya oli olsem gudfala smok blong insens we i smel gud i go long hem. (Sam 141:2) Jehova i glad long yumi taem yumi prea long hem wetem tingting daon. Samting ya i mekem yumi harem gud tumas.
Moses i prea se: “God [Jehova], yu yu Masta blong mifala. Plis yu givim ol gudgudfala samting blong yu long mifala, mo yu mekem we bambae mifala i stap win oltaem long olgeta samting we mifala i stap mekem.” (Sam 90:17) Taem yumi wok strong long wok blong prij, Jehova i blesem wok blong yumi. (Prov. 10:22) Maet yumi bin givhan long samfala blong oli save trutok. Maet yumi mekem wok blong prij blong plante yia, nating se yumi harem nogud, yumi sik, tingting blong yumi i foldaon, no ol man oli agensem yumi. (1 Tes. 2:2) Nomata se i olsem, yumi glad tumas blong “lukluk ol gudgudfala fasin” blong Jehova, mo yumi luksave se Papa blong yumi long heven, i glad tumas taem yumi traehad long wok blong hem.
Long wan sing we Deved i mekem, hem i talem se: “Hae God. Yu nomo yu stamba blong olgeta laef blong mi, yu yu stap givim olgeta samting ya long mi we mi mi sot long hem. Laef blong mi long fiuja i stap long han blong yu. Olgeta samting we yu yu givim long mi oli gud tumas.” (Sam 16:5, 6) Deved i talem tangkiu long Jehova from “olgeta samting” we hem i gat. Olgeta samting ya, hemia se hem i save fren gud wetem Jehova mo mekem wok blong hem. Olsem Deved, maet yumi harem nogud from sam hadtaem, be yumi gat plante blesing long saed blong spirit. I gud yumi gohed blong tingting gud long tru wosip we yumi mekem, mo oltaem yumi mas glad blong lukluk haos tempol blong Jehova long saed blong spirit.
^ par. 6 Yu luk Wajtaoa blong 1 Julae 1996, pej 14-24.
SAM STORI BLONG BIFO
“!Man ya i olsem Brata Russell nomo! !Yes, hemia Brata Russell ya!”—Wan man we i wajem “Photo-Drama” long 1914.
YIA ya 2014, hem i makem 100 yia blong sinema ya “Photo-Drama of Creation,” (Sinema Blong Ol Samting We God i Mekem). Oli wokem sinema ya blong pulum ol man blong oli bilif se Baebol hem i Tok Blong God. Long taem ya, plante man oli bilif long tijing blong evolusen, mo ol man we oli skul gud oli daonem Baebol, nao plante man oli no moa bilif long hem. Be sinema ya i leftemap Jehova se hem nao i mekem olgeta samting.
Charles T. Russell, we i lukaot long wok blong ol Baebol Studen long taem ya, i traehad blong faenem rod we i beswan blong mekem se trutok blong Baebol i kasem plante moa man kwiktaem. Bitim 30 yia finis, ol Baebol Studen oli yusum ol buk mo magasin. Be naoia, wan narafala rod i pulum tingting blong olgeta, hemia sinema.
Long ol yia 1890, hemia fas taem we ol man oli lukluk ol sinema, be i no gat voes mo miusik i joen wetem. Long 1903, ol man oli go long wan jos long New York, blong wajem wan sinema blong jos. Long 1912, Russell i stat blong rerem “Photo-Drama.” Brata Russell i luksave se sinema ya bambae i givhan kwiktaem long ol man blong oli kasem trutok, i bitim we oli ridim ol buk mo magasin nomo.
I nidim eit aoa blong lukluk “Photo-Drama” ya. Plante taem oli seraotem i go long 4 haf. Insaed long hem, i gat 96 sot tok long Baebol. Wan man we plante man oli save voes blong hem, i ridimaot ol tok ya. Long plante haf, i gat miusik tu. Ol brata oli yusum ol gramafon blong plei ol tok mo miusik we oli rikodem finis. Mo long semtaem, oli soem ol slaed pija we oli gat kala, mo pija blong ol man we oli aktem ol stori blong Baebol.
“Long sinema ya, i gat ful stori blong Baebol, stat long taem we God i mekem ol sta go kasem taem we Kraes bambae i rul blong Wan Taosen Yia.” —F. Stuart Barnes, we hem i gat 14 yia long 1914
Oli pem plante pija mo slaed we oli wokem long glas long sam kampani blong wol. Ol man blong droem pija, we oli stap long Philadelphia, New York, Paris, mo London, oli pentem ol pija wanwan long ol slaed. Ol brata long Betel, we wok blong olgeta i blong pentem ol pija, olgeta tu oli pentem plante pija. Mo oli jenisim ol slaed we oli brok tu. Antap long ol pija we oli pem, oli tekem plante pija blong ol memba blong famle blong Betel, we oli aktem Ebraham, Aesak, mo enjel we i blokem Ebraham blong i no kilim boe blong hem olsem wan sakrefaes. Oli mekem samting ya long Yonkers, Niu Yok.—Jen. 22:9-12.
Wan brata we i wok wetem Brata Russell i tokbaot “Photo-Drama” ya long ol man we oli raetem niuspepa, i se bambae “sinema ya i pulum tingting blong plante taosen man i go long Baebol, i bitim eni samting we oli yusum bifo blong tijim ol man long Baebol.” ?Olsem wanem? ?Ol lida blong skul oli glad taem ol Baebol Studen oli traehad blong mekem trutok i kasem plante man we oli wantem tumas ol save blong God? Nogat. Ol lida blong ol skul we oli talem se oli Kristin, oli agensem “Photo-Drama.” Samfala oli yusum ol trik blong blokem ol man blong oli no lukluk sinema ya, mo samfala oli talem stret long ol man se oli no mas lukluk. Long wan ples we ol brata oli soem sinema ya, wan kaonsel blong jos i katem lektrik.
Nating se i olsem, fulap man oli kam lukluk “Photo-Drama,” we i fri nomo. Long Amerika, evri dei oli go long klosap 80 taon blong soem sinema ya. Plante man oli neva bin luk wan sinema we ‘i gat saon blong hem.’ Oli soem ol foto wanwan we oli mekem i pas kwik, nao ol man oli luk se i olsem muvi. Tu haf blong sinema ya, hemia wan smol faol we sloslo i stap kamaot long eg, mo wan flaoa we i stap open. Mo tu, oli yusum ol save we ol saentis oli faenemaot finis, blong makem gud bigfala waes blong Jehova. Olsem we yumi talem finis, taem wan man i luk pija blong Brata Russell long stat blong sinema ya, hem i talem se: “!Man ya i olsem Brata Russell nomo! !Yes, hemia Brata Russell ya!”
Wan man blong raetem buk blong histri blong ol sinema, i talem se “Photo-Drama” i “faswan long ol bigfala sinema we i gat saon, ol pija oli muvmuv, mo ol slaed oli gat kala.” Sam sinema we oli kamaot bifo long “Photo-Drama,” oli gat sam long ol samting ya, be i no evriwan, speseli ol sinema we oli tokbaot Baebol. I no gat plante man we oli wajem ol narafala sinema. Be long fas yia nomo we oli soem “Photo-Drama,” i gat bitim naen milian man long Not Amerika, Yurop, Ostrelia, mo Niusilan, we oli kam wajem.
Faswan long ol taem we oli soem “Photo-Drama,” hemia long 11 Jenuware 1914, long New York. Seven manis afta, Wol Wo Wan i stat. Nating se i olsem, fulap man long olgeta ples long wol oli wajem “Photo-Drama.” Ol pija we oli soemaot ol blesing blong Kingdom, oli leftemap tingting blong olgeta. !Yes, long yia 1914, “Photo-Drama” i wan samting blong sapraes stret! !Hem i winim ol narafala sinema bifo!
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ ***sny singsing 99 Yumi Presem Niufala King Blong Wol***
Singsing 99
Yumi Presem Niufala King Blong Wol
(Revelesen 7:9, NW)
1. Ji·sas mo ol ta·bu Kris·tin
o·li hi·vim·ap ol man,
Yes, wan big·fa·la kam·pa·ni
blong e·vri kan·tri mo laen.
King·dom blong God i stat blong rul.
Bam·bae wil blong God i kam·tru.
Hop ya blong yu·mi i nam·ba·wan,
I me·kem yu·mi glad tu·mas.
(Singsing Bakegen)
2. Yu·mi glad blong pre·sem Ji·sas Kraes
we i King blong yu·mi.
Hem i Prins blong pis, mo bam·bae
hem i se·vem ol man tu.
Yu·mi mas ting·ting long fiu·ja.
Bae man i no moa sa·ve fraet,
Bae ol ded·man i laef ba·ke·gen.
!Yes, bam·bae yu·mi glad tu·mas!
(SINGSING BAKEGEN)
Yu pre·sem Je·o·va,
Yu pre·sem Ji·sas Kraes
We i me·kem rod blong yu·mi fri.
Yu·mi sa·ve ka·sem laef long wol ya,
Yu·mi wok blong God ol·we.
(Sam narafala vas: Sam 2:6; 45:1; Aes. 9:6; Jon 6:40.)
^ ***sny singsing 107 Yu Kam Long Hil Blong Jeova***
Singsing 107
Yu Kam Long Hil Blong Jeova
(Aesea 2:2-4)
1. Yu luk i go an·tap,
Long hil ya we i hae moa.
He·mia hil blong Je·o·va
We hem i lef·tem·ap.
Ol man o·li stap kam
Long ol·ge·ta ples long wol.
O·li sing·aot long man se:
‘Yu kam wo·si·pim God.’
Nao·ia hem i stret taem
Blong smol wan, hem i kam tao·sen man.
God i li·dim yu·mi,
Nao yu·mi kam plan·te, yu·mi strong.
Mi·lian man o·li glad
We God i stap rul long ol.
O·li glad blong o·bei,
O·li ne·va le·go hem.
2. Ji·sas i ta·lem se
Yu·mi mas go prij long man.
Te·de gud nius blong King·dom
I stap ka·sem ol man.
Nao·ia Kraes i stap rul,
I pu·lum ol man i kam.
Ol kwaet man o·li le·tem
Bae·bol i li·dim ol.
!Yu·mi glad blong luk we
Big·fa·la kam·pa·ni i stap gru!
Yes, yu·mi e·vri·wan
I hal·pem ol man blong sa·ve God.
A·le, yu·mi sing·aot
Blong ol man o·li ha·rem:
‘Yu kam long hil blong Hae God,
Yu stap long hem ol·we.’
(Sam narafala vas: Sam 43:3; 99:9; Aes. 60:22, NW; Wok 16:5.)
^ ***sny singsing 109 !Yumi Presem Fasbon Blong Jeova!***
Singsing 109
!Yumi Presem Fasbon Blong Jeova!
(Hibrus 1:6)
1. Yu·mi pre·sem Ji·sas,
We hem i rul ol·sem King.
Rul blong hem i tru mo stret,
Bae hem i ble·sem ol man.
From we hem i gat pa·oa
Mo lav long nem blong God,
Bam·bae hem i lef·tem·ap
God mo hae rul blong Hem.
(Singsing Bakegen)
2. Yu·mi pre·sem Ji·sas
From hem i se·vem yu·mi.
Hem i gi·vim laef blong hem,
Blong te·kem·aot sin long man.
“Wo·man” blong Kraes i stap wet
Blong ma·red we·tem hem.
Bae ma·red ya i pru·vum
We rul blong God i stret.
(SINGSING BAKEGEN)
!Yu·mi pre·sem Fas·bon,
Stret pi·ki·ni·ni blong God!
!An·tap long hil ya Sae·on,
Hem i stat blong rul fi·nis!
(Sam narafala vas: Sam 2:6; 45:3, 4; Rev. 19:8.)
^ ***sny singsing 100 !Yumi Olsem Ami Blong Jeova!***
Singsing 100
!Yumi Olsem Ami Blong Jeova!
(Joel 2:7)
1. Yu·mi wan a·mi blong God,
Fri long Se·tan tu.
Yu·mi ta·lem·aot King·dom
We Ji·sas i ru·lum.
Yu·mi stap go·hed ol·taem,
Yu·mi wan·tem wok.
Yu·mi gat strong ting·ting
Mo yu·mi no fraet.
(Singsing Bakegen)
2. Yu·mi man blong Je·o·va,
Yu·mi traem fae·nem
Ol sip·sip ya we i lus
Mo i ha·rem no·gud.
Plan·te taem yu·mi go·bak
Blong giv·han long ol,
Yu·mi sing·aot ol blong
Kam long Haos King·dom.
(Singsing Bakegen)
3. He·mia a·mi blong tru God,
Kraes i li·dim hem.
Yu·mi re·re gud blong faet,
Bae yu·mi sta·nap strong.
Be yu·mi mas luk·aot gud
Taem i gat den·ja,
Yu·mi ta·lem tru·tok
Mo gat stret fa·sin.
(SINGSING BAKEGEN)
Ol·sem wan a·mi blong God,
Yu·mi fo·lem Kraes,
Yu·mi glad blong ta·lem
“King·dom i stap rul.”
(Sam narafala vas: Efes. 6:11, 14; Fil. 1:7; Flm. 2.)
^ ***sny singsing 60 Hem Bambae i Mekem Yu Yu Strong***
Singsing 60
Hem Bambae i Mekem Yu Yu Strong
(1 Pita 5:10)
1. ?From wa·nem nao, long yu, God i gi·vim tru·tok,
I sin·gaot yu yu kam·aot long tu·dak?
Hem i luk se, long yu, yes dip in·saed long yu,
Yu wan·tem fae·nem hem mo stret rod tu.
Nao yu prea mo yu pro·mes blong o·bei,
Mo hem i go·hed blong giv·han long yu.
(Singsing Bakegen)
2. God i gi·vim Ji·sas blong hem i ded from yu,
Tas·we hem i wan·tem we yu stap strong.
Hem i givim Ji·sas, Pi·ki·ni·ni blong hem,
Tas·we hem i no sa·ve le·go yu.
Hem i luk·luk bi·lif mo lav blong yu,
Nao hem i no sa·ve fo·ge·tem yu.
(SINGSING BAKEGEN)
God i pem·aot laef blong yu long blad blong Ji·sas Kraes.
Nao bae hem i me·kem we yu yu sta·nap strong.
Bae hem i pro·tek·tem yu, i li·dim yu ol·taem.
Yes, God bae i me·kem we yu yu sta·nap strong.
(Sam narafala vas: Rom 8:32; 14:8, 9; Hib. 6:10; 1 Pita 2:9.)
^ ***sny singsing 51 Yumi Fas Gud Long Jeova***
Singsing 51
Yumi Fas Gud Long Jeova
(Josua 23:8)
1. I stret we yu·mi fas gud long King Je·o·va God.
Hem i ja·jem man we·tem fa·sin we i stret gud.
Bam·bae ol·ge·ta tok blong hem i mas kam·tru.
Yu·mi stap klo·sap mo fas gud long Je·o·va,
Yu·mi o·bei gud mo ka·sem ol ble·sing from.
2. Tru·tok, stret fa·sin, o·li stam·ba blong rul blong hem,
Mo tu, ples blong hem i fu·lap long big·fa·la laet.
Ol man we i gat ting·ting daon i kam long hem.
Yu·mi fas gud long Hae·fa·la God Je·o·va,
I stret blong gi·vim ol·ge·ta wo·sip long hem.
3. He·ven i no naf blong ho·lem God ya blong yu·mi.
I no sa·ve gat e·ne·mi we i wi·nim hem.
E·vri tok blong hem bam·bae o·li mas kam·tru.
Yu·mi stap fas gud mo o·bei long Je·o·va,
Yu·mi lef·tem·ap nem blong hem i go an·tap.
(Sam narafala vas: Dut. 4:4; 30:20; 2 King 18:6; Sam 89:14.)
^ ***sny singsing 91 Papa Blong Mi, God Blong Mi, Fren Blong Mi***
Singsing 91
Papa Blong Mi, God Blong Mi, Fren Blong Mi
(Hibrus 6:10)
1. Laef long wol ya i kam had.
Mi stap krae mo mi ha·rem no·gud.
Be e·vri dei mi ta·lem:
“Mi no laef blong na·ting.”
(Singsing Bakegen)
2. Nao·ia mi mi ol·fa·la,
Tra·bol ya i ka·sem mi fi·nis.
Be we·tem ae blong bi·lif,
Mi luk wan gud fiu·ja.
(SINGSING BAKEGEN)
Yes, God i me·kem i stret,
Hem i ting·baot we mi la·vem hem.
Ol·taem hem i stap klo·sap,
Mi ne·va stap mi wan no·mo.
Bae God i giv·han long mi,
I luk·aot long mi go ka·sem en.
Je·o·va i Pa·pa mo God,
Mo Fren blong mi.
(Sam narafala vas: Sam 71:17, 18.)
^ ***sny singsing 63 Tingting Blong Yumi i Stap Strong Long God Mo Ol Brata***
Singsing 63
Tingting Blong Yumi i Stap Strong Long God Mo Ol Brata
(Ol Sam 18:25, NW)
1. Yu·mi fas gud long Je·o·va,
Yu·mi la·vem hem ol·taem.
Yu·mi ol man blong hem no·mo,
Yu·mi lae·kem loa blong Hem.
Ol ad·vaes blong hem o·li gud,
Mo yu·mi o·bei long hem.
Hem nao yu·mi sa·ve tras·tem.
Bae yu·mi no le·go hem.
2. Yu·mi fas gud long ol bra·ta,
Mo yu·mi giv·han long ol.
Yu·mi kaen gud long ol·ge·ta,
Yu·mi tras·tem ol·ge·ta.
Yu·mi o·na long ol bra·ta,
Yu·mi gat res·pek long ol.
From Bae·bol nao, yu·mi fren gud.
Yu·mi ne·va le·go ol.
3. Yu·mi fas gud long ol el·da
We o·li li·dim yu·mi.
Yu·mi o·bei long ol·ge·ta
We·tem ful·hat blong yu·mi.
Nao bae God i ble·sem yu·mi
Mo i me·kem yu·mi strong.
Yu·mi stap tru, yu·mi o·bei,
Yu·mi man blong Je·o·va.
(Sam narafala vas: Sam 149:1, NW; 1 Tim. 2:8, NW; Hib. 13:17.)


text:
?From Wanem Yufala i Stap Go Long Haos Blong Ol Man?
Jisas i talem long ol man blong hem se oli mas “
go long ol man long olgeta ples long wol, blong pulum olgeta oli kam man” blong hem. (Matiu 28:19, 20) Taem Jisas i sanemaot ol faswan disaepol blong hem, hem i talem se oli mas go long haos blong ol man (Matiu 10: 7, 11-13) Afta we Jisas i ded, ol fas Kristin oli gohed blong talemaot gud nius long “
fes blong ol man, mo long haos” blong olgeta. (Ol Wok 5:42; 20:20) Mifala i folem eksampol blong ol fas Kristin ya, mo mifala i luk se hemia i wan gudfala rod blong kasem ol man.